Pause.: Καημός | Χριστόφορος Τριάντης\nΚαημός | Χριστόφορος Τριάντης\nΓι’ αυτό λοιπόν, ήταν μια διαφορετική γυναίκα, το καταλάβαινες απ’ τον τρόπο που σε αγκάλιαζε. Εκεί μες στην αγκαλιά της ένιωθες σαν να ‘βγαζε τον καημό της. Η αγαπητική της προσήλωση ξεπερνούσε τη διαδικασία της ερωτικής στιγμής και γινόταν ιστορία, δίχως επαναλήψεις και καθάρσεις. Δεν ήταν ένα φανερό γεγονός, ήταν μια μυστική πραγματικότητα. Η αλήθεια τής καρδιάς της, σού δινόταν ακέρια, μυστηριακή θυσία, βγαλμένη απ’ τα άδυτα της ψυχής και του σώματος.\nΜα εσύ φοβόσουν κάτι τέτοια αγκαλιάσματα, γιατί ήταν σαν να σου λέγανε να βγάλεις κι εσύ την αλήθειά σου, τον δικό σου καημό, να ενωθείς μαζί της, να ξεχάσεις τον εαυτό σου, να χάσεις την ελευθερία σου. Και είχες κι εσύ τον καημό σου, αλλά είναι που υπολόγιζες τις δυνατότητες των καταστάσεων: πού μπορούσες να φτάσεις γεωμετρικά και αριθμητικά, πόσα μπορούσες να κερδίσεις και τι να χάσεις στο παζάρι των απολογισμών και των κοινοτοπιών.\nΚαι απ’ την άλλη, πόσο θα κρατούσε όλο αυτό; Αργά ή γρήγορα θα τελείωνε (οριστικά και αμετάκλητα). Χάρη στην εκλογίκευση (των πάντων) υπολόγισα ότι ήθελε να γίνουμε κάτι σαν συνένοχοι, να μοιραστούμε τη φυλακή που θα τιτλοφορούνταν : «χαμένες ψευδαισθήσεις». Κι εκεί μέσα να ζούμε με σιωπηλές συμφωνίες και σακατεμένα σύμφωνα. Όμως, οι στοχαστικές αυτές επισημάνσεις ήταν μια εγωιστική προσέγγιση που έσβησε τον πόθο. Τελικά από όλη αυτήν την ιστορία δεν έμεινε παρά η πικρή δήλωση: ότι άξιζε να της «δώσω» τον καημό μου, να γεμίσω τις ηλίθιες μέρες και νύχτες μου, με αληθινά φιλιά.\nΑναρτήθηκε από Pause. στις 6:55 μ.μ.\nΕτικέτες Καημός, Χριστόφορος Τριάντης


«Κυανέρυρθο» συνονθύλευμα - Γιώργος Βασιλείου | The Experts - Novasports.gr\n10/03/2014 • 00:36\nΕιδικά όταν αντίπαλος είναι μια ομάδα που βρίσκεται στην δεύτερη θέση της βαθμολογίας, είναι από τις πιο φορμαρισμένες, ενώ ψάχνει εκδίκηση και για την ήττα του πρώτου γύρου.\nΟ Πανιώνιος την Κυριακή το μεσημέρι πραγματοποίησε τη χειρότερη εμφάνισή του στο φετινό πρωτάθλημα. Οι παίκτες του δεν εμφανίστηκαν σε κανένα σημείο του αγώνα στον αγωνιστικό χώρο. Μόνο 11 μαύρες φανέλες (10 μαύρες και μια πορτοκαλί για την ακρίβεια) περιπλανιόταν εντός των τεσσάρων γραμμών. Ο καθένας έκανε ότι ήθελε ή ότι μπορούσε. Όλες οι μονομαχίες χαμένες κατά κράτος, οι «κυανέρυθροι» ήταν μονίμως δεύτεροι σε κάθε φάση. Και όταν συμβαίνει αυτό τα αποτελέσματα, συνήθως, είναι εκείνα που αποτυπώθηκαν στον ηλεκτρονικό πίνακα του σταδίου του Περιστερίου. 4-0. Για να είμαστε ειλικρινείς και λίγα ήταν για τον Πανιώνιο. Για ένα «κυανέρυθρο» συνονθύλευμα.\nΌλα αυτά, για μένα, ακούγονται φυσιολογικά μετά από μια ελλιπέστατη εβδομάδα προετοιμασίας ενόψει ενός σημαντικού αγώνα όπως αυτός με τον Ατρόμητο. Ο χαβαλές στις προπονήσεις και η μη συγκέντρωση (όχι μόνο στα παιχνίδια) έχει τις περισσότερες φορές αρνητικές επιπτώσεις.\nΤα 3 γκολ που δέχθηκαν οι «κυανέρυθροι» στο ημίχρονο, αλλά και η απαράδεκτη εμφάνιση στα 45 λεπτά προκάλεσαν ένταση. Όπως και η αντικατάσταση του Αποστόλη Γιάννου. Για δεύτερο διαδοχικό ματς. Προπονητής δεν είμαι, αλλά βλέποντας από (σχεδόν) το ίδιο σημείο το ματς ο συγκεκριμένος παίκτης ήταν ο μόνος που πάλευε και κρατούσε τη μπάλα, οπότε δυσκολεύομαι και να κατανοήσω την αντικατάστασή του.\nΑντί λοιπόν, να ηρεμήσουν τα πνεύματα στην ανάπαυλα, οξύνθηκαν. Ο Γιάννου εκνευρίστηκε όταν έμαθε ότι θα αντικατασταθεί, αντέδρασε όπως αντέδρασε (πετώντας τα παπούτσια με δύναμη στο πάτωμα) και ο Αναστόπουλος να του απαντάει, σύμφωνα με πληροφορίες: «Αυτά να τα κάνεις αλλού, όχι σε μένα γιατί θα σε τελειώσω».\nΜάλιστα, φτάσαμε στο σημείο στον Πανιώνιο των χιλίων προβλημάτων να ακούμε ότι θα τελειώσει ποδοσφαιριστής. Υπερβολική και η μία και η άλλη αντίδραση. Ας ελπίσουμε πως ήταν πάνω στη στιγμή. Ο Πανιώνιος, δυστυχώς, δεν είναι Ρεάλ ή Μπαρτσελόνα. Αν ήταν θα μπορούσε να λειτουργεί και έτσι. Ο Πανιώνιος ψάχνει οξυγόνο με κάθε τρόπο, οπότε δεν έχει και τέτοιου είδους πολυτέλειες. Δεν είναι λίγοι εκείνοι που εργάζονται εθελοντικά και σε τέτοιες περιπτώσεις ο σεβασμός στις υπηρεσίες τους πρέπει να είναι διπλός. Δεν πας σε κατά μέτωπο επίθεση, αλλά σε μια συμβιβαστική, διπλωματική λύση. Δεν μπορείς να έχεις τις ίδιες απαιτήσεις, όταν πρώτα δεν είναι οι άλλοι εντάξει σε απέναντί σου.\nΣε καμία περίπτωση δεν δικαιολογώ τους παίκτες για το 4-0. Αυτοί έπαιξαν, αυτοί τα δέχθηκαν, αυτοί ευθύνονται. Όχι όμως μόνο αυτοί. Και αυτούς κάποιος τους προετοίμασε, αν τους προετοίμασε. Σωστά ή λάθος.\nΗ νέα διοίκηση, του Χρήστου Δάρα και των υπολοίπων (Σκούρας, Ζαμάνης κ.α.) έχει σκληρή δουλειά μπροστά της. Θεωρώ, το σημαντικότερο είναι πρώτα να οργανωθεί διοικητικά ο Πανιώνιος, στη συνέχεια να μπει σε τάξη το οικονομικό πρόβλημα (με την υπαγωγή στο άρθρο 106 ή 99) και μετά να ξεκινήσει ο προγραμματισμός και ο σχεδιασμός για τη νέα σεζόν. Όποιος έφυγε, έφυγε από τον Πανιώνιο. Το μόνο σίγουρο είναι πως ο «Ιστορικός» δεν θα χαθεί. Οπότε ψυχραιμία...


Στις 24 Ιουνίου θα γίνουν εορταστικές εκδηλώσεις στην Κοιλάδα Αχελώου, αρχίζοντας από τη γέφυρα Κοράκου και τη Μεγαλόχαρη στις 12 το μεσημέρι. Το πρόγραμμα θα τελειώσει στη γέφυρα Τατάρνας με ώρα έναρξης 20:30.\nΑναλυτικό πρόγραμμα για την Κοιλάδα του Αχελώου θα δημοσιεύσουμε μετά τις 8/6/2018.\nΗ σχετική ανακοίνωση των διοργανωτών έχει ως ακολούθως:\nΗ Θεσσαλονίκη, θα μας ταξιδέψει σε μπαρόκ εποχές με τη συναυλία της Συμφωνικής Ορχήστρας του Δήμου Θεσσαλονίκης στη Ροτόντα. Η κεντρική πλατεία Ξάνθης θα πλημμυρίσει με έντεχνες-λαϊκές νότες σε μια συναυλία από την ορχήστρα του Μίκη Θεοδωράκη. Ο Ενετικός Λιμένας Χανίωνθα μας χαρίσει μια πρωτότυπη συνεργασία 7 DJ’s - μουσικών παραγωγών και ενός visual artist που θα συναντηθούν για ένα βράδυ υπό τους ήχους της ηλεκτρονικής μουσικής. Στη Συκία Ξυλόκαστρου θα διοργανωθεί το μεγαλύτερο beach party του καλοκαιριού με 15 εκδηλώσεις σε όλη τη παραλία.\nΤέλος, δεν θα μπορούσαμε να μην αναφέρουμε την τελετή έναρξης της Ευρωπαϊκής Γιορτής της Μουσικής, που θα γίνει την Πέμπτη 21 Ιουνίουσε συνεργασία με το Πολιτιστικό Ίδρυμα Ομίλου Πειραιώς και για πρώτη φορά στη Χίο, με μια συμβολική μουσική εκδήλωση στο Μουσείο Μαστίχας, στα μεσαιωνικά Μαστιχοχώρια της Νότιας Χίου.


Απόλλων: Πιο επείγουσες οι μεταγραφές, δεν αδιαφορούν για Σαρφό – spld live\nΈπαθε σοβαρή ζημιά ο Χαϊτάμ Αλεσαμί και θα μείνει για τουλάχιστον έξι εβδομάδες εκτός αγωνιστικής δράσης. Σύμφωνα με την επίσημη ενημέρωση του Απόλλωνα, ο Νορβηγο–Μαροκινός διεθνής, υπέστη ρωγμώδες κάταγμα αστραγάλου και συνδεσμική κάκωση ποδοκνημικής. Ήταν μία επιλογή που στα τελευταία παιχνίδια χρησιμοποιήθηκε σε διάφορες θέσεις και δεν τα πήγε άσχημα.\nΈμειναν δέκα ημέρες για να ολοκληρωθεί η χειμερινή μεταγραφική περίοδος κι επειδή προέκυψαν δυο σοβαροί τραυματισμοί την τελευταία εβδομάδα, η τεχνική ηγεσία των κυανολεύκων χρειάζεται… νέες λύσεις.\nΛογικά δεν αλλάζει το πλάνο που προνοεί την απόκτηση ενός κεντρικού μπακ κι ενός ακραίου επιθετικού. Αν και η περίπτωση Σαρφό δεν τους αφήνει αδιάφορους. Αυτό που προβληματίζει, όμως, είναι το γεγονός ότι ο Γκανέζος είναι τραυματίας και θα χρειαστεί τρείς με τέσσερις εβδομάδες για να επανέλθει. Αυτό τουλάχιστον δήλωσε προχθές ο προπονητής του Ολυμπιακού Αλκαράθ.\nΣτο μεταξύ, διαψεύδεται ότι ο 27χρονος Σουηδός σέντερ μπακ Γιάκοπ Ούνε Λάρσον είναι ψηλά στη λίστα των τεχνικών υπευθύνων του Απόλλωνα. Χθες μας λέχθηκε ότι άλλος είναι ο παίκτης με τον οποίον βρίσκονται σε προχωρημένο στάδιο συζητήσεων.\nΌσον αφορά το εκτός έδρας παιχνίδι με την Πάφο (22/01, 17:00), παροπλισμένοι θα είναι οι τραυματίες Αλεσάμι, Κατελάρης και Μαλεκκίδης, ο ανέτοιμος Ντζουμ κι ο τιμωρημένος Χαμάς.\nΦαβορί για να αντικαταστήσει τον τελευταίο στο αριστερό άκρο της άμυνας είναι ο Φιλιώτης. Ο Κύπριος παίκτης κατά το παρελθόν έπαιξε αριστερός μπακ. Στον ενάμιση χρόνο που βρίσκεται στο Κολόσσι η κλασική του θέση είναι στο δεξί άκρο της άμυνας.\nΑριστερά θα μπορούσε να αγωνιστεί κι ο Ρομπέρζ, αλλά δεν νομίζουμε ότι ο Αλεξάντερ Τσόρνιγκερ θα επιλέξει να τον μετατοπίσει και να τον… χάσει από το κέντρο της οπισθοφυλακής. Παρτενέρ του σε ρόλο στόπερ πιθανότατα θα διατηρηθεί ο Χάμπος, αν και θα είναι πιο έτοιμος ο Β. Γιοβάνοβιτς (είχε μπει για κάποιο διάστημα ως αλλαγή στο ματς με την Ομόνοια).


Δυσαρέσκεια για την καταβολή ολόκληρου ενοικίου - ΚΑΡΦΙΤΣΑ\nΔυσαρέσκεια για την καταβολή ολόκληρου ενοικίου\n01/05/2020 - 10:36\nΟι πρώτες έντονες αντιδράσεις δυσαρέσκειες μετά το άκουσμα της κατάστασης που διαμορφώνεται από την άρση των περιορισμών και το άνοιγμα των καταστημάτων, είναι πραγματικότητα.\nΟι ημέρες της “καραντίνας” τελειώνουν, καθώς ο πρωθυπουργός Κυριάκος Μητσοτάκης στο πρόσφατο διάγγελμα του γνωστοποίησε τα βήματα χαλάρωσης των μέτρων και επανεκκίνησης της αγοράς με το σταδιακό άνοιγμα των καταστημάτων. Βάση του κυβερνητικού σχεδιασμού στις 11 Μαΐου που είναι και το δεύτερο στάδιο, ανοίγουν όλες οι επιχειρήσεις λιανικού εμπορίου,( εκτός από τα εμπορικά κέντρα που ανοίγουν 1η Ιουνίου),με την υποχρέωση να τηρούν μέτρα προστασίας και απόστασης πελατών. Και κάπου εδώ αρχίζει το πρόβλημα, η δυσαρέσκεια και η αναφορά σε άδικους χειρισμούς.\nΕίναι αλήθεια πως ο Κυριάκος Μητσοτάκης και η κυβέρνηση συνολικά έχουν λάβει εύσημα για τον τρόπο που διαχειρίστηκαν την πανδημία του κορονοϊου στην Ελλάδα, ωστόσο δεδομένη της έκτακτης και πρωτοφανούς καταστάσεως με οικονομικό πλήγμα πολύ βαρύ ειδικά για τις μικρομεσαίες επιχειρήσεις, οδήγησε την πλειοψηφία των συγκεκριμένων επιχειρηματιών και ελεύθερων επαγγελματιών να ελπίζουν σε μια περαιτέρω στήριξη την οποία θεωρού αναγκαία για την επιβίωση των ιδίων, των θέσεων εργασίας και φυσικά σε πολλές περιπτώσεις και της ίδια της επιχείρησης.\nΗ δημοσιοποίηση όμως από πλευράς υφυπουργού Εσωτερικών Θεόδωρου Σκυλακάκη σε πρώτη φάση και του υπουργού οικονομικών Χρήστου Σταϊκουρα στη συνέχεια, πως δεν υπάρχει περίπτωση να συνεχιστεί και τον μήνα Μάιο η μείωση ενοικίου κατά 40%, έχει φέρει στα “κάγκελα” επιχειρηματίες που διατηρούν μικρά καταστήματα σε γειτονιές, η ακόμη και πιο μεγάλα σε πιο γνωστούς εμπορικούς δρόμους, οι οποίοι το πρώτο που σημειώνουν ως μεγάλη αδικία, είναι το γεγονός όπως υπογραμμίζουν “μας κρατάνε κλειστά με δική τους απόφαση μέχρι τις 11 Μαΐου και μας επιβάλουν να καταβάλουμε ολόκληρο το ενοίκιο”. Πλέον όπως λένε, καταλαβαίνουν ότι τελείωσε η περίοδος ελαφρύνσεων σε λιγότερο από ενάμιση μήνα.\nΓιατί είναι αδικία η μη συνέχιση της μείωσης 40% στα μισθώματα\nΗ karfitsa για τις ανάγκες του ρεπορτάζ, μίλησε με τρεις γυναίκες που διατηρούν εμπορικά καταστήματα πώλησης ενδυμάτων σε τρεις διαφορετικές περιοχές της χώρας.\nΞεκινάμε από Θεσσαλονίκη την κυρία Π.Ε. με κατάστημα στην κάτω Τούμπα. Η ίδια χαρακτηρίζει αδικία την μη συνέχιση του μέτρου μείωσης των ενοικίων και τον Μάιο τουλάχιστον, ανησυχώντας για την αγοραστική κίνηση στο μαγαζί της. “Πλήρωσα 300 ευρώ για μίσθωμα τον Απρίλιο, έναν μήνα δηλαδή που δεν ήταν ανοιχτό το μαγαζί ούτε λεπτό. Έδωσα άλλα τριακόσια ευρώ για τον Μάρτιο, ενώ τον μισό μήνα ήμασταν κλειστά και είχα μηδέν έσοδα και τώρα μας ανοίγουν 11 Μαΐου και μας λένε δώστε ολόκληρο το ενοίκιο, ενώ γνωρίζουν πολύ καλά πως πολλοί δεν έχουν τη δυνατότητα, καθώς και πάλι για μισό μήνα τα έσοδα είναι στο μηδέν και φυσικά μόλις ανοίξουμε δεν μας λέει κανείς ότι θα τρέξουν οι πελάτες”.\nΉ απολύσεις ή απλήρωτες υποχρεώσεις\nΗ δεύτερη επιχειρηματίας με την οποία μιλήσαμε είναι η κυρία Ελένη Παπαδάτου όπου δραστηριοποιείτε στον πεζόδρομο Καβάλας, στην οδό Μεγάλου Αλεξάνδρου, διατηρώντας μπουτίκ ρούχων. Και στη δήλωση της κοινή συνισταμένη, το αίσθημα αδικίας που νιώθει, και έντονου προβληματισμού για το εάν θα καταφέρει να ανταπεξέλθει στις υποχρεώσεις της. “Μέχρι τώρα θεωρούσαμε πως είχαμε μια κυβέρνηση σύμμαχο μας που μας βοηθάει και μπορούσαμε να στηριχθούμε για να μείνουμε επιχειρηματικά όρθιοι. Μετά τις τελευταίες δηλώσεις καταλαβαίνω ότι μας αφήνουν στην τύχη μας. Δεν λέω να μην πληρώσουμε καθόλου, γιατί και οι άνθρωποι που έχουν τα ακίνητα έχουν υποχρεώσεις, αυτό που λέω είναι ότι δεν μπορείς να ζητάς από κάποιον να καταβάλει το 100% των υποχρεώσεων του, ενώ δεν του επιτρέπεις να λειτουργεί στο 100%, γιατί και τη ΔΕΗ πρέπει να πληρώσουμε και τους προμηθευτές μας και τώρα και ολόκληρο το ενοίκιο. Είναι σίγουρο πως κάποιοι δεν θα μπορέσουν και ή θα απολύσουν τον έναν υπάλληλο που έχουν ή θα αφήσουν απλήρωτες υποχρεώσεις”.\nΚλειστά, χωρίς τουρισμό και ενοίκιο 100% δεν γίνεται\nΗ τρίτη περίπτωση είναι αυτή που αναδεικνύει και το πολυδιάστατο του ζητήματος και το πόσο σημαντική ήταν ακόμη και αυτή η μείωση ενοικίου. Πρόκειται για κατάστημα στον εμπορικό δρόμο στο νησί της Κεφαλονιάς, στον πεζόδρομο με την κυρία Ροδαμάνθη Φλωράτου να μας εξηγεί γιατί η κατάσταση είναι κάτι παραπάνω από δύσκολη. “Εμείς δεν έχουμε πολλές επιλογές, περιμένουμε τον τουρίστα συγκεκριμένες περιόδους κυρίως καλοκαίρι για να δουλέψουμε. Εγώ έχω να ανοίξω από τον Οκτώβριο και πληρώνω κανονικά το ενοίκιο. Φέτος το Πάσχα δεν ανοίξαμε καθώς υπήρχαν τα μέτρα για τον κορονοϊο και πάλι από το μηδέν έσοδα, πλήρωσα το 60% του μισθώματος. Η Κεφαλονιά είναι μια περιοχή που βιοπορίζεται αποκλειστικά από τον τουρισμό, φέτος που τα πράγματα όπως φαίνεται δεν θα έχουν προηγούμενο στη μείωση της τουριστικής κίνησης, έρχεται η κυβέρνηση και μου λέει, θα πληρώνεις ότι πλήρωνες και αν δεν μπορείς διαπραγματεύσου με τον ιδιοκτήτη του ακινήτου να σου ρίξει το νοίκι. Δηλαδή μου λένε τουρίστες δεν θα έχεις, μείωσε και τα έσοδα των κατοίκων του νησιού, από τους οποίους περιμένεις να βγάλεις κανένα ευρώ. Μπρος γκρεμός και πίσω ρέμα”. Η κυρία Ροδαμάνθη ανέδειξε με την δήλωση της στην karfitsa ακόμη ένα μεγάλο θέμα που θα προκύψει και χρειάζεται ρεπορτάζ ειδικά για αυτό. Το θέμα των εποχικών υπαλλήλων που θα εργάζονταν σε τουριστικές περιοχές και φέτος θα μείνουν άνεργοι.\n“Μνημόσυνο με ξένα κόλλυβα” η μείωση 40% των μισθωμάτων\nΤο νόμισμα όμως πάντα έχει δυο πλευρές και σε αυτή την περίπτωση στην άλλη πλευρά βρίσκονται οι ιδιοκτήτες ακινήτων, δηλαδή οι άνθρωποι που βλέπουν τα εισοδήματα τους να μειώνονται μαζί με την μείωση των ενοικίων.\nΟ πρόεδρος της Πανελλήνιας Ομοσπονδίας Ιδιοκτητών Ακινήτων Στράτος Παραδιάς μίλησε στην karfitsa, ήταν ξεκάθαρος και μας έδωσε την άλλη οπτική. Όπως δήλωσε “ η εξ αρχής άποψη της ΠΟΜΙΔΑ ήταν ότι έπρεπε να δοθεί η δυνατότητα στις δυο πλευρές ιδιοκτήτες και ενοικιαστές να καθορίσουν από μόνοι τους τη σχέση τους, μέσα στις νέες συνθήκες της πανδημίας”. Κάτι το οποίο όπως θύμισε έγινε μέσα στην οικονομική κρίση την τριετία 2010-2011-2012.\nΟ κύριος Παραδιάς χαρακτήρισε “μέση λύση” το μέτρο της μείωσης κατά 40% των μισθωμάτων που εφαρμόστηκε. “ Η κυβέρνηση επέλεξε τη μείωση του 40% , η οποία αν επεκταθεί τους υπόλοιπους μήνες με αδικαιολόγητο τρόπο και όχι πλέον ως κάτι απόλυτα αναγκαίο από την πραγματικότητα, αλλά ως ένα είδος μνημόσυνου με ξένα κόλλυβα” τόνισε χαρακτηριστικά.\nΩφέλιμο το μέτρο μόνο με φοροελάφρυνση των ιδιοκτητών\nΟ πρόεδρος της ΠΟΜΙΔΑ ξεκαθάρισε πως το μέτρο μείωσης των ενοικίων θα αποδειχθεί ωφέλιμο για την κοινωνία μόνο εάν συνδεθεί με μια σημαντική και ουσιαστική φορολογική ελάφρυνση για τους ιδιοκτήτες των ακινήτων και μόνο σε αυτή την περίπτωση θα ήταν αποδεκτή και μια παράταση του.\nΚαταλήγοντας ο κύριος Παραδιάς, αναφερόμενος στο εάν υπάρχουν περιθώρια επαναδιαπραγμάτευσης προς τα κάτω για τα μισθώματα, εξήγησε πως η αγορά μεσοπρόθεσμα τα ρυθμίζει όλα αυτά με τον καλύτερο τρόπο.\nΊσως μετά τη “σκόνη” που σήκωσαν οι δηλώσεις από υψηλόβαθμα στελέχη της κυβέρνησης και τις έντονες διαμαρτυρίες που ήδη υπάρχουν και έχουν φέρει σε αντίπαλα “στρατόπεδα’ ιδιοκτήτες και ενοικιαστές, τα θέμα να επανεξεταστεί καθώς και ο ίδιος ο πρωθυπουργός ξεκαθάρισε πως το πρόγραμμα που έχει καταρτιστεί θα αξιολογείται ανά 24ωρο.\nTριτοκοσμικές εικόνες στη διεύθυνση αθλητισμού του Δήμου Θεσσαλονίκης\nΗρακλής: Πρώτη προπόνηση Κουφού και αναχώρηση για Μαυροβούνιο


Ας δράσουμε αντί να «αράζουμε»! | Cretalive ειδήσεις\n6 ΜΑΡΤΙΟΥ 2021 / 07:45\nΟ γάμος του κου «Τουρισμού» και της κας «Πανδημίας» καλά κρατεί και δυστυχώς, το πολυπόθητο μεταξύ τους διαζύγιο, δεν είναι άμεσα ορατό\nΤα μεγάλα κείμενα, είναι κουραστικά, έτσι θα προσπαθήσω να είμαι όσο πιο Λακωνικός γίνεται. Πιστεύω στη σωστή, όσο γίνεται, «διάγνωση» μιας κατάστασης και κατόπιν στην «Άμεση Δράση», στο «δια ταύτα»… στις ενέργειες που έπονται του συμπεράσματος!\nΟ γάμος του κου «Τουρισμού» και της κας «Πανδημίας» καλά κρατεί και δυστυχώς, το πολυπόθητο μεταξύ τους διαζύγιο, δεν είναι άμεσα ορατό, παρ' όλες τις ευχές και προσευχές συγγενών, φίλων και λοιπών! Ως εκ τούτου η σωτηρία της φετινής καλοκαιρινής σεζόν, του 2021, δεν φαίνεται τόσο εύκολη, όπως μας έλεγαν και ελπίζαμε. Η διάρκεια και οι πληρότητες του 60% - 70% που προβλεπόντουσαν για την φετινή σεζόν, μοιάζουν μάλλον άπιαστες πλέον, ενώ ταυτόχρονα ο Παγκόσμιος Οργανισμός Τουρισμού, προειδοποιεί για μια χρονιά παρόμοια του 2020 και ίσως και λίγο χειρότερη!\nΚαθημερινά παρακολουθούμε στα ΜΜΕ έγκριτους (και μη) δημοσιογράφους, ειδικούς (και μη) επί υγειονομικών θεμάτων, πέφτοντας όλοι μας σε βαθιά κατάθλιψη, αναλογιζόμενοι τα κοινωνικο-οικονομικά αδιέξοδα, τα οποία απορρέουν και θα συνεχίζουν να απορρέουν για τα επόμενα 2-3 χρόνια από τον παραπάνω γάμο.\nΤο εμβόλιο που όλοι ευχόμασταν και περιμέναμε ότι θα έμπαινε ανάμεσα στο ζευγάρι και θα γινόταν η πολυπόθητη αιτία «λύσης» αυτού του γάμου, μέχρι στιγμής δεν τα έχει καταφέρει τόσο καλά όσο όλοι ήλπιζαν. Οι εταιρίες παραγωγής εμβολίων μοιάζουν να βρίσκονται… όχι τόσο κοντά στη επίλυση του προβλήματος παραγωγής και διάθεσής τους, ως εκτιμούσαν η ήθελαν να παρουσιάσουν, ενώ η Ευρώπη δεν έχει καταφέρει ακόμα να συμφωνήσει σε μια κοινή γραμμή έκδοσης ενός πιστοποιητικού, διαβατηρίου… διευκολύνοντας έτσι τους διεθνείς ταξιδιώτες!\nΑπόρροια όλων των παραπάνω είναι: «αβεβαιότητα, φόβοι, ευχολόγια, ελπίδες, προσευχές» και άλλα τέτοια «όμορφα» συναισθήματα! «Κλασσικά» θα μου πείτε!\nΑναρωτιέμαι… η πιθανότητα να αρχίσουμε κάποτε να αντιμετωπίζουμε τα προβλήματα ως προκλήσεις, θα υπάρξει ποτέ; Η περίπτωση να δούμε το «πρόβλημα», που μας ψυχοπλακώνει και ακινητοποιεί, ως «πρόκληση = ευκαιρία» που μας δίνει ελπίδα και μας ενεργοποιεί… θα υπάρξει ποτέ;\nΌταν δεν μπορείς να κάνεις κάτι άμεσα, οφείλεις να κάνεις κάτι έμμεσα.\nΜοιάζουμε ακινητοποιημένοι με το αν, πως και πότε θα ανοίξει η φετινή σεζόν! Θα έρθουν επισκέπτες; Από ποιες χώρες; Πότε; Με τι μέτρα; Εμβόλια και τεστ, θα χρειάζονται τελικά; Τόσα πολλά θέματα που εμείς, δυστυχώς, δεν έχουμε την δυνατότητα να τα λύσουμε. Τι μπορούμε όμως να κάνουμε;\nΤι κάνουν όλες οι τουριστικές επιχειρήσεις, πχ ένα ξενοδοχείο, τον χειμώνα που παραμένει κλειστό; Συντηρείται, ανακαινίζεται, προσθέτει υπηρεσίες, αναβαθμίζεται! Δεν σταματούν οι εργασίες συντήρησης και βελτίωσης, περιμένοντας να ανοίξει το ξενοδοχείο ώστε να ξαναρχίσουν! Οι σωστοί επιχειρηματίες εκμεταλλεύονται αυτόν τον «νεκρό» χρόνο (τον χρειάζονται), ώστε η επόμενη τουριστική περίοδος να βρει την επιχείρησή τους καλύτερη και ανταγωνιστικότερη!\nΑυτό το γεγονός, είναι το μήνυμα που θέλω να δώσω! Αν το αναγάγουμε σε μεγαλύτερη κλίμακα, τι μας υποδεικνύει;\nΟι τουριστικοί προορισμοί, η χώρα ολόκληρη, θα έπρεπε να εκμεταλλευτεί το 2020 και το 2021 για να βελτιώσει τις υποδομές της. Έχοντας προσωπική εμπειρία της εκτέλεσης έργων σε τουριστικές περιοχές, το μεγαλύτερο πρόβλημα είναι ο χρονικός περιορισμός της σεζόν. Μελέτες, διαγωνισμοί, αναθέσεις, κλπ, πρέπει να γίνουν σε τέτοιο χρονικό διάστημα, ώστε τα έργα να ξεκινήσουν άμεσα με την λήξη της τουριστικής σεζόν, επιτυγχάνοντας την ολοκλήρωσή τους πριν την έναρξη της επόμενης, αποτρέποντας την δημιουργία προβλημάτων σε επιχειρήσεις και επισκέπτες! Κοινότητες, δήμοι, περιφέρειες, κρατικές υπηρεσίες, τουριστικοί οργανισμοί, θα έπρεπε να εκμεταλλευτούν το «νεκρό» διάστημα που προκλήθηκε από την πανδημία και με γρήγορες, απλοποιημένες διαδικασίες να γίνει όλη η Ελλάδα, ειδικότερα οι τουριστικές περιοχές, ένα μεγάλο εργοτάξιο! Να αδράξουν την ευκαιρία και έργα που δεν μπορούσαν να γίνουν λόγω της χρονικής πίεσης προηγούμενων ετών, τώρα με την συρρίκνωση των σεζόν του ’20 και ’21, να μπορέσουν να υλοποιηθούν. Μην ξεχνάμε ότι η σεζόν στις περισσότερες περιοχές της Ελλάδας, έχει συρρικνωθεί στους 3–5 μήνες, από τους κάποτε 7! Αεροδρόμια, λιμάνια, οδικά δίκτυα, μουσεία, παραλίες, εφαρμογή σχεδίων πόλεων, υπογειοποίηση καλωδίων, ασφαλτοστρώσεις, διανοίξεις νέων και περιφερειακών δρόμων, αποχετευτικά συστήματα, αθλητικές υποδομές… δόθηκε/δίνεται η ευκαιρία να γίνουν! Αναγκαία έργα υποδομής που για δεκαετίες δημιουργούν καθημερινά προβλήματα, ακόμα και κινδύνους, στους μόνιμους κατοίκους και υποβαθμίζουν ταυτόχρονα δραματικά την εμπειρία και την ασφάλεια (συχνά) του επισκέπτη!\nΉταν (παραμένει ακόμα) μια μοναδική ευκαιρία, να καθίσουμε επιτέλους και να συλλογιστούμε, βαθιά, τις ειδικές ανάγκες της κάθε περιοχής, σε επίπεδο σχεδιασμού. Σε περιόδους όπως αυτή, χτυπάει το καμπανάκι κινδύνου για μία επανεξέταση και έναν επαναπροσδιορισμό πολλών πραγμάτων. Που πάμε; Το πάμε καλά όπως το πάμε; Η πήγαινε μόνο του και τώρα είναι η ευκαιρία να το κατευθύνουμε εμείς; Να δούμε κάποια πράγματα από μηδενική βάση! Να δούμε ξανά τον φυσικό μας πλούτο, τον πολιτισμό μας, την αλιεία, την κτηνοτροφία, την γεωργία, τα αμπέλια μας, τις ελιές μας, όλη αυτή την προίκα που μάλλον δεν αξιοποιήσαμε! Μήπως πρέπει να γυρίσουμε στις βάσεις μας, τις οποίες στο βωμό του εύκολου και γρήγορου χρήματος τόσο εύκολα και χωρίς δεύτερη σκέψη κατεδαφίσαμε; Μήπως να επανακαθορίσουμε τις χαμένες ισορροπίες μεταξύ τουρισμού και παράδοσης, ώστε να προστατέψουμε και τα δύο; Ίσως έτσι ωφεληθούμε πραγματικά εμείς, ο τόπος μας, ο επισκέπτης μας και πρωτίστως τα παιδιά μας! Χωρίς την διάσωση του φυσικού μας πλούτου, των παραδόσεών μας και του πολιτισμού μας, μπορεί να υπάρχει (υγιής) τουρισμός; Να υπάρχει «ζωή»; Χωρίς σταθερή τοπική οικονομία, υπάρχει ποιότητα ζωής; Μήπως πρέπει να αγοράσουμε και άλλα καλάθια, αντιλαμβανόμενοι πλέον ότι οι μονοκαλλιέργειες δεν είναι ασφαλείς; Το καμπανάκι του τουρισμού ως μονοκαλλιέργεια έχει χτυπήσει πολλές φορές, δεκαετίες τώρα! Γιατί κλείνουμε τα αυτιά μας; Η Ευρώπη μας το φωνάζει!\nΔυστυχώς ακούμε από άτομα σε θέσεις ευθύνης, να λένε πόσα πράγματα δεν έγιναν και δεν γίνονται λόγω της πανδημίας, ενώ θα έπρεπε να είναι ακριβώς το αντίθετο! Προσωπικά το θεωρώ μία κακή δικαιολογία απραξίας. Όταν τα πράγματα πάνε καλά, πρέπει απλά να προσέχουμε ώστε να συνεχίσουν να πηγαίνουν καλά. Όταν δεν πάνε καλά, τότε χρειάζεται γενική κινητοποίηση και δυναμική ενεργοποίηση όλων, ώστε να σταματήσουμε και ίσως να ανατρέψουμε αυτή την κατάσταση! Στα καλά, μας επιτρέπεται να χαλαρώνουμε (για λίγο) στα δύσκολα όχι!\nΗ ενεργοποίηση και δράση όλων μας, σε όλα τα επίπεδα, λύνουν μακροχρόνια προβλήματα υποδομών, αναβαθμίζουν συνολικά την ποιότητα ζωής μας και φυσικά το τουριστικό μας προϊόν! Ο κάθε πολίτης νιώθει ψυχολογικά καλύτερα, νοιώθει ασφαλής, και ενεργοποιείται και ο ίδιος, συμμετέχει στην δράση!\nΗ κάθε κρίση πρέπει να μας κάνει σοφότερους και να μας βρίσκει ετοιμότερους για την επόμενη. Ας γίνουμε καλύτεροι σαν χώρα, σαν τουριστικός προορισμός, ώστε η επόμενη ημέρα να βρει εμάς και το προϊόν μας βελτιωμένο και ανταγωνιστικότερο!\nΘα μπορούσαν να γραφτούν πολλές σελίδες αναλύοντας στη πραγματική τους διάσταση και βάρος όλα τα παραπάνω, αλλά σεβόμενος τον χρόνο και την ευφυία του αναγνώστη, καθώς και τον χώρο φιλοξενίας του εκδότη, αφήνω τον καθένα από εμάς, από την όποια θέση ευθύνης του, να τα αναλογιστεί μόνος του!\nΑν ενεργοποιηθούμε όλοι, κράτος, επιχειρηματίες, πολίτες, θα φτιάξουμε έναν τόπο καλύτερο για εμάς και για τους επισκέπτες μας, θα γίνουμε καλύτεροι! Σε όλα τα παιχνίδια άλλωστε μόνο ο καλύτερος κερδίζει!\nΑυτή την χρονική στιγμή, για τους λάθος λόγους και αιτίες μας δίνεται αυτή η ευκαιρία!\nΑντί να περιμένουμε, πέφτοντας σε αδράνεια, ας ενεργοποιηθούμε!\nΑς δράσουμε αντί να «αράξουμε»…!\nΤουρισμός Πανδημία Δράση


Παιδική Βιβλιοθήκη Ξηροκρήνης Καλοκαιρινή Εκστρατεία Δημιουργικότητας και Ανάγνωσης 2019 – Δήμος Θεσσαλονίκης\nΠαιδική Βιβλιοθήκη Ξηροκρήνης Καλοκαιρινή Εκστρατεία Δημιουργικότητας και Ανάγνωσης 2019\n4 Ιουλίου 2019 - 8:11\nΤετάρτη 03 Ιουλίου & ώρα 11:00 π.μ.\nΓια παιδιά 4-8 ετών Με προεγγραφή\nΤρίτη 09 Ιουλίου & ώρα 11:00 π.μ\nΓια φαντάσου… Το καλοκαίρι “την ώρα που τα ονείρατα αληθεύουν”\nΠέμπτη 11 Ιουλίου & ώρα 11:00 π.μ\nΤο φεγγάρι, αιώνιο σύμβολο στους μύθους, τις παραδόσεις, τα τραγούδια, την ποίηση και την πεζογραφία, τον κινηματογράφο, τη ζωγραφική. Το φεγγάρι, που ακολουθεί τον κύκλο του χρόνου και της ζωής. Το φεγγάρι, που εμφανίζεται, χάνεται, μεταμορφώνεται, μιλάει, γελάει και κλαίει στα παραμύθια και σε πολλά βιβλία για παιδιά. Ένα ταξίδι στο φεγγάρι μέσα από παραμύθια της προφορικής παράδοσης και της λογοτεχνίας. Με προεγγραφή\nΤετάρτη 17 Ιουλίου & ώρα 11:00 π.μ.\nΠέμπτη 18 Ιουλίου & ώρα 11:00 π.μ.\nΓια παιδιά 4-14 ετών . Με προεγγραφή\nΜε την απόφοιτο της Σχολής Καλών Τεχνών Ελπίδα Χαρακτσή\nΠαρασκευή 26 Ιουλίου & ώρα 11:30 π.μ.\nΤετάρτη 31 Ιουλίου & ώρα 11:00 π.μ.


«Συμπληρωματικές μελέτες Α/Κ οδού Καρδίτσης της Νότιας Παράκαμψης Λάρισας» προϋπολογισμού 160.000 ευρώ από τον περιφερειάρχη Θεσσαλίας - Ανάπτυξη - Δημόσια έργα - Αυτοδιοίκηση - Airetos\n«Συμπληρωματικές μελέτες Α/Κ οδού Καρδίτσης της Νότιας Παράκαμψης Λάρισας» προϋπολογισμού 160.000 ευρώ από τον περιφερειάρχη Θεσσαλίας\nΣτην ωρίμανση της μελέτης του περιφερειακού της Λάρισας στο νότιο τμήμα και συγκεκριμένα στον ανισόπεδο κόμβο με την οδό Καρδίτσης προχωρά η Περιφέρεια Θεσσαλίας, εμφανίζοντας ετοιμότητα ενόψει του νέου Κοινοτικού Πλαισίου Στήριξης. Συγκεκριμένα ο περιφερειάρχης Θεσσαλίας κ. Κώστας Αγοραστός υπέγραψε τη σύμβαση που αφορά συμπληρωματικές μελέτες του Ανισόπεδου Κόμβου (Α/Κ) της οδού Καρδίτσης και κυρίως την οριστική μελέτη της γέφυρας στην διασταύρωση της Νότιας Περιφερειακής Οδού Λάρισας με την Σιδηροδρομική Γραμμή ΟΣΕ. Με την παρούσα μελέτη ολοκληρώνεται η μελέτη του Ανισόπεδου Κυκλοφοριακού Κόμβου (Α/Κ Καρδίτσης) των οδικών αξόνων της Επαρχιακής Οδού Λάρισας-Καρδίτσας και της Νότιας Περιφερειακής Οδού (Νότια Παράκαμψη) Λάρισας. Η μελέτη είναι προϋπολογισμού 160.000,00€ και η χρηματοδότησή της γίνεται από Εθνικούς Πόρους.\nΣε δηλώσεις του ο κ. Κ. Αγοραστός ανέφερε τα εξής: «Μετά την ολοκλήρωση του διαγωνισμού, υπογράψαμε σήμερα τη μελέτη, προϋπολογισμού 160.000 ευρώ, που αφορά την οδό Καρδίτσης και συγκεκριμένα τον ανισόπεδο κόμβο με την γέφυρα του ΟΣΕ, το τεχνικό έργο που πρέπει να γίνει εκεί και όλες τις μελέτες που αφορούν την ασφάλεια του δρόμου, δηλαδή συγκοινωνιακές, ηλεκτρομηχανολογικές και υδραυλικές μελέτες. Κατά αυτόν τον τρόπο ωριμάζει το όλο έργο και είμαστε έτοιμοι στο επόμενο κοινοτικό πλαίσιο στήριξης να μπορέσουμε να το εντάξουμε ώστε να υλοποιηθεί».\nΑπό την πλευρά της η αντιπεριφερειάρχης Π.Ε. Λάρισας κ. Ρένα Καραλαριώτου τόνισε: «Για την αιρετή Περιφέρεια είναι πολύ σημαντική η ασφαλής μετακίνηση των πολιτών στο οδικό δίκτυο ευθύνης μας. Με την ολοκλήρωση της μελέτης αυτής και κατόπιν της συνολικής μελέτης του ανισόπεδου κόμβου στην οδό Καρδίτσης, είμαστε σε ετοιμότητα για την ένταξη του έργου σε χρηματοδοτικό πρόγραμμα, έτσι ώστε να πάρει το δρόμο της κατασκευής».\nΑναλυτικά η μελέτη περιλαμβάνει τις παρακάτω επιμέρους μελέτες:\n· Μελέτη Τεχνικών Έργων. Θα εκπονηθεί η οριστική μελέτη τεχνικού (γέφυρα ΟΣΕ) στο Α/Κ Καρδίτσας.\n· Μελέτη συγκοινωνιακών έργων και συγκεκριμένα οριστική μελέτη σήμανσης και ασφάλισης του Α/Κ Καρδίτσης κατά τα μήκη επιρροής των\nδιασταυρούμενων οδών και των προβλεπόμενων κλάδων του Α/Κ.\n· Μελέτη υδραυλικών έργων. Για τον πλήρη σχεδιασμό του έργου απαιτείται η εκπόνηση της οριστικής μελέτης Αποχέτευσης-Αποστράγγισης του Α/Κ\nΚαρδίτσης κατά τα μήκη επιρροής των διασταυρούμενων οδών και των προβλεπόμενων κλάδων του Α/Κ καθώς και του μελετώμενου τεχνικού\nέργου (γέφυρα ΟΣΕ).\n· Ηλεκτρομηχανολογική μελέτη, θα εκπονηθεί η οριστική μελέτη ηλεκτροφωτισμού του Α/Κ, κατά τα μήκη επιρροής των διασταυρούμενων οδών και\nτων προβλεπόμενων κλάδων του Α/Κ\nΟ συνολικός χρόνος εκπόνησης της μελέτης είναι 10 μήνες.\nΚατά την υπογραφή της σύμβασης ήταν ακόμη παρόντες ο δ/ντης Τεχνικών Έργων της Περιφέρειας Στάμος Διαμαντάς, τα στελέχη της Περιφέρειας Κώστας Μουσμούλης και Αγγελική Βενέτη καθώς και ο εκπρόσωπος της μελετητικής εταιρείας κ. Νικόλαος Χαλάτης.


2 λέξεις… | photofairytale\nΟχι. Αν με γυρίσεις πίσω σε εκείνη την ανυπομονησία του πώς θα ναι το δέντρο που θα στηθεί στο Σύνταγμα, θα σου πω πως με άφηνε παγερά αδιάφορη. Οταν μάλιστα είχε βγάλει και ο Μήτσος ο ωραίος εκείνη τη σιδεριά..εκεί να δεις γέλια. Πέρναγα απο την πλατεία και έβλεπα τον κόσμο να φωτογραφίζεται στο πιο ψηλό άχαρο δέντρο της πόλης και κρατιόμουν να μην πω κάτι. Είμασταν αστείοι. Σπιτάκια..αγιοβασίληδες..κάτι άσχετα διακοσμητικά..όπως πέρσι πρόπερσι…κάποιες μικρο εκδηλώσεις και ίσως κάποιο καρουζέλ… Δεν κάναμε και κάτι σοβαρό. Ούτε κάτι που να δείχνει οτι είμαστε άνθρωποι τουλάχιστον. Φαμφάρες με στολίδια είμασταν..και μη οργανωμένες εκδηλώσεις για τα μικρά που παθαίνανε σύγχυση με τους πολλούς πακιστανούς αγιοβασίληδες…\nΟχι λοιπόν αν με ρωτήσεις αν μου άρεσε όπως στόλιζαν το Σύνταγμα θα σου πω τράβα ρώτα κάποιον άλλον γιατί μέρες που είναι κρίμα να αρχίσω να λέω διάφορα… Αλλά να…περνώντας αυτές τις μέρες και απο εκεί…βλέποντας αυτά τα τενεκεδάκια να κρέμονται στα δέντρα…με βρήκε μια μικρή ελεγχόμενη θλίψη. Αν μου έλεγες οτι ήταν μια προσπάθεια κάποιων να διακοσμήσουν θα σου έλεγα μαζί τους. Οι κατασκευές εξάλλου μου αρέσουν περισσότερο από τα αγοραστά ετοιμα αξεσουάρ. Προσπάθησα να τα δω λίγο πιο καλά. Κάποια είναι βαμμένα με σχέδια και άλλα με κορδέλες. Προσπάθησα να το δω λοιπόν σαν μια προσπάθεια να αποφύγουμε τις ακριβές βλακείες*. Ισως κάπου αλλού αν τα έβλεπα αυτά τα τενεκεδάκια λέω θα τα θαύμαζα. Μπορεί σε κάποιο πάγκο κάποιου παζαριού..ή σε κάποιο τραπέζι με παιδάκια και μεγάλους με χειροτεχνίες..\nΤριγυρίζω το μάτι στην πλατεία. Ενα μεγάλο δέντρο στολισμένο με μπλε λαμπάκια λίγο άχαρα βαλμένα. Τουλάχιστον λέω δεν είναι σιδεριά. Και φαίνεται όμορφο και το πρωι όχι μονο το βράδυ. Και τριγυρω τα δέντρα με κίτρινα λαμπάκια. Στη μέση της πλατείας 3 δέντρα πλαστικά με διαφορετικά χρώματα. Μια κοπέλα φωτογραφίζεται στο πιο τακτοποιημένα στολισμένο σημείο. Στα τρία αυτά δεντρα. Παίρνει πόζα και γελάει. Γελάω και εγώ…\nΘετικά λοιπόν. Τενεκεδάκια κατασκευές, δέντρο που δεν ειναι σιδερένιο, φωτάκια διάφορα και στη μέση ο χώρος…φωτογράφισης. Ολα καλά ε? Θα έπρεπε λοιπόν εγώ η περίεργη που έτσι κι αλλιώς δε μπορούσα τους υπερβολικούς στολισμούς και τους πολλούς αγιοβασίληδες..κλπ…να περνάω ήρεμη από την πλατεία με πιο ανάλαφρο περπάτημα..\nΜα έλα που είπα και άκουσα και απο άλλους μια λέξη που χόρευε από πριν… Παρακμή..\nΜμμ… Δεν είναι λοιπόν οτι μου άρεσαν ποτέ τα μεγάλα τα στολίδια. Ηταν οτι μπορούσαμε να τα έχουμε. Ήταν οτι τότε δε σκεφτόταν κανείς πόσα λεφτά κάνει κάτι..αλλά τι ειναι αυτό που θα αγοράσει.. Κάπως έτσι ήταν όλοι..όχι μονο αυτή η πλατεία..που στόλιζε ο κάθε…εμπνευσμένος…δήμαρχος. Το δικαίωμα να μπορούν να υπάρχουν σιδερένια δέντρα..και σπιτάκια με γλυκά…και καρουζέλ. Η ομορφιά μιας πόλης που βάζει τα καλά της τέτοιες μέρες.. και ας μη μου άρεσαν οι επιλογές της. Και ας διαφωνούσα με την κατάχρηση. Κατάχρηση ε? Αναρωτιέμαι και πάλι..\nΣτο ένα χέρι ακουμπώ τη μια λέξη.. Κατάχρηση.\nΚαι στο άλλο μια άλλη λέξη.. Παρακμή…\nΗ εικόνα μιας χώρας το πριν και το μετά με 2 λέξεις…\n* ..αργήσαμε λίγο να το δούμε έτσι…αλλά ποτέ δεν είναι αργα.. Και η ιδού η προσπάθεια της μείωσης του κόστος κτλ..\nhttp://www.cityofathens.gr/christmas/ και κάτι δειλά ανθρώπινα μηνύματα…και μια μεγαλύτερη ένωση. Ουφ..έπρεπε να φτάσουμε ως εδω ρε παιδιά???\nΕτικέτες : Αθήνα, Κρίση, Κατάχρηση, Παρακμή, Χριστουγεννιάτικο Δέντρο\n← Ενα χιώτικο παραμύθι…\nΠαφ και τάληρο!! →


ΛΑΤΣΙΟ - ΠΑΡΜΑ (17/3/19, 16:00) ΣΤΟΙΧΗΜΑ - MatchMoney\n4 - 1 17-03-19\nΓράφει ο Γιάννης Γιαννούλας Ημερομηνία: 21:02 16/03/19\nΑσχημο αποτέλεσμα το 1-1 στη Φιορεντίνα, μένει μακριά από την τετράδα αν και φυσικά έχει παιχνίδι λιγότερο (αυτό με την Ουντινέζε στις 10/4). Είχε δικό της το πρώτο ημίχρονο, προηγήθηκε στο 23’ με τον Ιμόμπιλε και άξιζε δεύτερο γκολ σε τέσσερις κλασικές ευκαιρίες. Μπήκε σε φάση διαχείρισης στο δεύτερο μισό και δεν είναι ικανή να το κάνει, ισοφαρίστηκε στο 61’ και απειλήθηκε και με την ήττα.\nΗ Λάτσιο έχασε έδαφος στη μάχη για την τετράδα, φυσικά έχει το παιχνίδι λιγότερο και μπορεί να πλησιάσει αν κάνει το 2/2 με Πάρμα και Ουντινέζε. Ενδιάμεσα βέβαια θα υπάρχει και το εκτός έδρας ματς στην Ιντερ, με τον Σιμόνε Ιντσάγκι να ζητά «τον περιορισμό των λαθών. Κάναμε πολλά λάθη στη Φλωρεντία, αβίαστα, πετάξαμε στα σκουπίδια το προβάδισμα σε παιχνίδι που το ελέγχαμε και θα μπορούσαμε να το είχαμε κλείσει. Η Πάρμα είναι επικίνδυνη εκτός έδρας, είναι άνετη βαθμολογικά και δεν έχει να χάσει κάτι, πρέπει να είμαστε συγκεντρωμένοι».\nΣημαντική ασφαλώς η απουσία του μπόμπερ Ιμόμπιλε (25/13), λόγω τιμωρίας. Παραμένουν τραυματίες ο χαφ Μπερίσα (8/0) και ο μπακ/χαφ Λουκάκου (7/0), επιστρέφει μετά από ενάμιση μήνα στην αποστολή ο στόπερ Γουάλας (13/0). Αμφίβολος ο μπακ/στόπερ Ράντου (23/0).\nΠΙΘΑΝΗ 11ΑΔΑ (3-5-2): Στρακόσια – Πάτρικ, Ατσέρμπι, Ράντου – Μάρουσιτς, Μιλίνκοβιτς, Λέιβα, Λουίς Αλμπέρτο, Λούλιτς – Κορέα, Καϊσέδο.\nΔεν αποκλείεται ο Ιντσάγκι να προφυλάξει κάποιον από τους Ράντου, Λούλιτς, Λέιβα, Μπάντελι και Λουίς Αλμπέρτο, που βρίσκονται στο όριο καρτών και κινδυνεύουν να χάσουν το επόμενο με την Ιντερ. Ο Καϊσέδο θα πάρει τη θέση του τιμωρημένου Ιμόμπιλε.\nΠροϊστορία με Πάρμα στο «Ολίμπικο»: 15-9-4. 4 σερί άσοι.\n3 διαδοχικά και 7/9 τελευταία στα 2-3 γκολ.\nΜε την πρώτη εντός έδρας νίκη μετά από έξι ματς (0-2-4), το 1-0 επί της Τζένοα, έφτασε στους 33 βαθμούς και παραμένει σε άνετη θέση. Μέτριο θεαματικά παιχνίδι με τις δύο ομάδες να δείχνουν ικανοποιημένες σε υποθετικό 0-0, η πρώτη και μοναδική απειλητική τελική του πρώτου ημιχρόνου καταγράφηκε στο 38’ από τον Ινγκλέζε. Το δεύτερο μέρος είχε περισσότερη ταχύτητα, η Πάρμα βρήκε το γκολ στο 78’ με τον Κούτσκα, το κράτησε δίχως προβλήματα.\nΕλέγχει την κατάσταση η Πάρμα για την παραμονή, ο Ρομπέρτο Ντ’ Αβέρσα ζήτησε από τους παίκτες του ανάλογη ένταση: «Το πρωτάθλημα δεν έχει τελειώσει, 11 ματς είναι πάρα πολλά. Η Λάτσιο είναι οργανωμένη και ποιοτική, ξέρει να εκμεταλλεύεται τις αντεπιθέσεις με το 3-5-2 που παίζει. Στον πρώτο γύρο χάσαμε από δικά μας λάθη, πρέπει να είμαστε προσεκτικοί. Θα λείπει ο Ιμόμπιλε αλλά θα παίξει ο Καϊσέδο, που έχει ξεκινήσει 10 φορές βασικός και η Λάτσιο κέρδισε στις εννιά»\nΣτο αγωνιστικό κομμάτι και πάλι στη μεσαία γραμμή οι απουσίες. Συμπλήρωσε κάρτες ο χαφ Σκοτσαρέλα (13/0). Παραμένουν τραυματίες οι χαφ Μπαριλά (24/2), Στούλατς (21/0), Γκράσι (6/0), όλοι θεωρητικά βασικοί. Εκτός αποστολής και ο στόπερ Σιεράλτα (1/0).\nΠΙΘΑΝΗ 11ΑΔΑ (4-3-3): Σέπε – Ιακοπόνι, Μπρούνο Αλβες, Γκαλιόλο, Ντιμάρκο – Κούτσκα, Μακίν, Ριγκόνι – Τζερβίνιο, Ινγκλέζε, Μπιαμπιανί.\nΘα χρειαστεί ταχύτητα στο ανοιχτό γήπεδο η Πάρμα, έτσι μαζί με τον Τζερβίνιο θα ξεκινήσει και ο Μπιαμπιανί, ούτως ή άλλως στην Πάρμα αναζητούν το παιχνίδι στην κόντρα. Μετά από καιρό στο αριστερό άκρο της άμυνας ο Ντιμάρκο.\n4 σερί Over 2,5 εκτός έδρας.\nΟι αποδόσεις αποτυπώνουν ασφαλώς το κίνητρο, στο 1,35 η Λάτσιο δεν έχει καμία αξία. Χωρίς τον μπόμπερ Ιμόμπιλε και με την Πάρμα αρκούντως επικίνδυνη στα εκτός έδρας, έχει περισσότερους βαθμούς μακριά από το «Ταρντίνι». Μένουμε μακριά από σημείο.\nΕχει αξία να ψάξουμε το γκολ της Πάρμα σε τιμές σχεδόν διπλασιασμού. Στο 2,01 στη Betshop το G/G, η Πάρμα παίζει ιδανικά στο ανοιχτό γήπεδο και η Λάτσιο θα δώσει χώρους, ειδικά όταν θα πρέπει να ρισκάρει για να βρει το προβάδισμα.\nΣχετικώς αουτσάιντερ ο δεύτερος σκόρερ της Πάρμα Ινγκλέζε, ο ψηλόσωμος φορ έχει και καλή τεχνική και μπορεί να αξιοποιήσει τις ασίστ από τις πτέρυγες. Στο 3,85 στο Stoiximan το anytime γκολ του.


Τα γυναικεία γυαλιά Tiffany&Co. 0TF2196 8307 54 είναι δημοφιλή σε όλους.\nΣχόλια για το Tiffany&Co. 0TF2196 8307 54\nTo σχόλιό σου για το Tiffany&Co. 0TF2196 8307 54 βοηθάει και άλλους χρήστες


Εφημερίδα ΕΠΙΚΑΙΡΟΤΗΤΑ 13 ΙΟΥΝΙΟΥ 2005\nΠΡΟΕΒΛΕΨΕ ΜΕ ΟΜΙΛΙΑ ΤΟΥ ΣΤΗ ΒΟΥΛΗ Ο Δ. ΚΟΥΣΕΛΑΣ\nΕφημερίδα ΦΩΝΗ 13 ΙΟΥΝΙΟΥ 2005\nΑντί για μεταρρυθμίσεις επιχειρείτε απορυθμίσεις…»\nΕφημερίδα ΕΛΕΥΘΕΡΙΑ 13 ΙΟΥΝΙΟΥ 2005\nΗ Ν.Δ. οδηγεί τη χώρα στην οπισθοδρόμηση\nO βουλευτής Mεσσηνίας του ΠAΣOK Δημήτρης Kουσελάς, κατά τη συζήτηση στη Bουλή για παροχή ψήφου εμπιστοσύνης στην κυβέρνηση, έκανε την ακόλουθη τοποθέτηση:\n«Aποτελεί τουλάχιστον πολιτική πρόκληση για τη νοημοσύνη του μέσου Ελληνα πολίτη η επιλογή του κ. πρωθυπουργού να έρθει στην εθνική αντιπροσωπεία και να μιλήσει με αυτό τον τρόπο.\nΓιατί είστε εσείς εκείνοι κ. πρωθυπουργέ που προσπαθείτε να ισοπεδώσετε ακόμη και σήμερα ό,τι πιο θετικό έγινε στην Eλλάδα τα τελευταία τριάντα χρόνια κάνοντας αντιπολίτευση στο παρελθόν.\nΓιατί είστε εσείς, η κυβέρνηση της N.Δ., που προεκλογικά εξαπάτησε τον ελληνικό λαό.\nMιλήσατε τότε για πραγματική σύγκλιση, για στήριξη των ασθενέστερων λαϊκών τάξεων, για στήριξη του εισοδήματος του αγρότη.\nΈρχεστε μετά τις εκλογές και μιλάτε για ήπια προσαρμογή, για αλλαγές με τη συναίνεση των εργαζομένων.\nAφού πέρασαν 15 μήνες μέσα στους οποίους:\n- Σκανδαλωδώς στηρίξατε την παραοικονομία και τους μεσάζοντες σε βάρος των αγροτών και των μικρομεσαίων επιχειρήσεων.\n- Aναδιανείματε το εισόδημα εξωθώντας τις ασθενέστερες λαϊκά τάξεις και τους χαμηλοσυνταξιούχους του OΓA και του IKA στο κοινωνικό περιθώριο μέσα από τη μείωση και όχι την αύξηση των συντάξεών τους.\n- Δώσατε προνόμια στους μερισματούχους, τους έχοντες και κατέχοντες με τη μείωση της φορολογίας από 40% στο 25% και άλλα ανάλογα μέτρα στον λεγόμενο αναπτυξιακό νόμο.\n- Kαταδικάσατε την περιφέρεια στη στασιμότητα και στην οπισθοδρόμηση αφού “παγώσατε” όλα τα έργα χωρίς να προκηρύξετε κανένα νέο.\n- Oδηγήσατε την ανεργία και πάλι σε διψήφια νούμερα.\n- Kατασκευάσατε γαλάζιες παράγκες για την πρόσληψη των νέων που αγωνίζονται και αγωνιούν για μια θέση εργασίας.\n- Oδηγήσατε τους αγρότες σε απόγνωση με τιμές εξευτελιστικές, κάτω και από το καλλιεργητικό κόστος, το οποίο καθημερινά αυξάνεται.\n- Aυξήσατε το Φ.Π.A. και τους έμμεσους φόρους που πλήττουν τα λαϊκά εισοδήματα.\n- Oδηγήσατε και οδηγείτε καθημερινά τα νοικοκυριά στην υπερχρέωση και στην απελπισία.\nKάντε μια βόλτα, κύριοι της κυβέρνησης, όχι στο Kολωνάκι και στο Ψυχικό αλλά στις φτωχογειτονιές της Aθήνας και του Πειραιά, στη Mέλπεια και στην Hλέκτρα, στις ξεχασμένες περιοχές της ορεινής Tριφυλίας και της Mάνης, να ακούσετε τον καημό του πολίτη, να καταλάβετε τι σημαίνει γι’ αυτόν ακρίβεια και ανεργία.\nMόνοι κερδισμένοι, κύριοι συνάδελφοι, από αυτή την πολιτική είναι οι ιδιώτες μεγαλομέτοχοι, οι μεταπράτες και οι υποψήφιοι αγοραστές.\nΕρχεστε σήμερα μετά από 15 μήνες αντιπολιτευτικής διακυβέρνησης να παραστήσετε και τους μεταρρυθμιστές... Για ποιες μεταρρυθμίσεις μιλάτε κύριοι της κυβέρνησης;\nMεταρρύθμιση σημαίνει δομική αλλαγή, ανάπτυξη, εκσυγχρονισμός λειτουργιών και διαδικασιών εξυπηρέτησης του πολίτη.\nMεταρρύθμιση σημαίνει κοινωνική πρόοδος.\nEσείς μας οδηγείτε σε κοινωνική οπισθοδρόμηση.\nAντί για μεταρρυθμίσεις επιχειρείτε απορρυθμίσεις και κατεδάφιση εργασιακών και ασφαλιστικών δικαιωμάτων.\nΘέλετε να μας οδηγήσετε σε εργασιακό μεσαίωνα.\nΘέλετε να στείλετε το λογαριασμό στους πολίτες. Aυτοί θα πληρώσουν με τη φορολογία τους τις κοινωνικά άδικές σας επιλογές.\n- Eίναι μεταρρύθμιση κ. Aλογοσκούφη η χρυσοπληρωμένη εθελούσια έξοδος 5.000 υπαλλήλων του O.T.E.;\n- Eίναι μεταρρύθμιση η ανασφάλεια και ο εκφοβισμός που θέλετε να περάσετε στους εργαζόμενους με την κατάργηση των εργασιακών τους σχέσεων;\nΕτσι πιστεύετε ότι θα βελτιωθεί η ανταγωνιστικότητα και η παραγωγικότητα;\nΔεν γνωρίζετε ότι ίδιες συμβάσεις σαν αυτές που θέλετε να καταργήσετε στον O.T.E., στο Δημόσιο και σε άλλες Δ.E.K.O. έχουν μεγάλες ιδιωτικές επιχειρήσεις όπως η ALPHA Tράπεζα;\nKαι όμως είναι πρώτες σε ανταγωνιστικότητα και παραγωγικότητα. Γιατί εκεί δεν τους εμπόδισε η μονιμότητα;\n- Eίναι μεταρρύθμιση και πρόοδος η ισοπέδωση προς τα κάτω;\nH λύση για σας στο πρόβλημα της φτώχειας και της ανεργίας είναι, φαίνεται, να γίνουμε όλοι φτωχοί και άνεργοι. Δεν θα έχουμε έτσι μέτρο σύγκρισης, δεν θα μας πειράζει η διαφορά.\n- Eίναι μεταρρύθμιση να απαλλάξουμε τις τράπεζες από τις υποχρεώσεις τους απέναντι στα επικουρικά ταμεία δημιουργώντας ένα N.Π.Δ.Δ. στη θέση των ταμείων που είναι N.Π.I.Δ.;\n- Eίναι μεταρρύθμιση να χαρίζετε στους τραπεζίτες πάνω από 3 δισ. ευρώ;\nΓιατί τόσα θα τους χαρίσετε με αυτά που θέλετε να κάνετε.\n- Eίναι μεταρρύθμιση να αυξάνετε τα όρια ηλικίας μέχρι και 15 χρόνια; Nα μειώνετε τις συντάξεις μέχρι και 60%;\n- Eίναι μεταρρύθμιση να κόπτεστε για το Σύνταγμα στο “βασικό μέτοχο” και τώρα στο χώρο των τραπεζών να θέλετε να κάνετε ένα συνταγματικό πραξικόπημα, καταργώντας την αυτονομία των επικουρικών ταμείων;\nTι είδους αλήθεια «ευέλικτο» δημόσιο τομέα ονειρεύεστε; Aυτόν της αποσταθεροποίησης, της πελατειοκρατίας και της αυθαιρεσίας με τη νέα γενιά συμβασιούχων, που συστηματικά δημιουργήσατε, ενώ υποσχεθήκατε να τους καταργήσετε;\nAυτόν όπου 9 στις 10 προσλήψεις το 2005 με τα δικά σας στοιχεία, είναι συμβασιούχοι;\nAυτόν τον δημόσιο τομέα που προσπαθείτε να δομήσετε με την κατάργηση του AΣEΠ και με τους Xούπηδες του υπουργείου Eσωτερικών;\nXύνετε τελευταία κροκοδείλια δάκρυα για τους εργαζομένους στον ιδιωτικό τομέα. Σας έπιασε ξαφνικά ο πόνος για τους εργαζομένους εκεί;\nO στόχος σας φυσικά είναι άλλος.\nEάν σας ενδιαφέρει πράγματι και ο ιδιωτικός τομέας δεν έχετε παρά να ασχοληθείτε με τα προβλήματά του:\n- Mε τα μεροκάματα που είναι μεροκάματα πείνας.\n- Mε την καταπάτηση των δικαιωμάτων των εργαζομένων που απορρέουν από την εργατική νομοθεσία και τις Σ.Σ.E.\nΞέρετε πολύ καλά ότι αυτά δεν εφαρμόζονται, ότι υπάρχουν ωράρια-“λάστιχο”, υπερωρίες που δεν πληρώνονται, ένσημα που δεν κολλούνται.\nΟμως εσείς αντί αν σταθείτε δίπλα τους, θέλετε να ανοίξετε ακόμη περισσότερο τις πόρτες.\n- Nα αφήσετε ελεύθερες τις απολύσεις.\n- Nα απελευθερώσετε το ωράριο των καταστημάτων.\n- Nα καταργήσετε το οκτάωρο και να αφήσετε τη ρύθμιση του ωραρίου στο διευθυντικό δικαίωμα.\nAυτή είναι η ανταγωνιστικότητα και η ποιότητα που οραματίζεστε;\nΘα ανταγωνιστείτε έτσι την... Kίνα, ή μήπως τη Bουλγαρία με τους μισθούς των 100 ευρώ το μήνα; Aυτό είναι το αναπτυξιακό σας όραμα; Aυτές είναι οι σύγχρονες μεταρρυθμίσεις, οι επενδύσεις στην κοινωνία της γνώσης, στη σύγχρονη οικονομία, στην κοινωνία των πολιτών, αυτό είναι το όραμα της «πραγματικής σύγκλισης» που έχετε; Mε επιχειρηματίες της αρπαχτής, με ασυδοσία και με κοινωνικό ντάμπινγκ θα σταθούμε στο διεθνή ανταγωνισμό;\nAυτά έχετε υποσχεθεί και στους επίδοξους αγοραστές της δημόσιας περιουσίας;\nKυρίες και κύριοι συνάδελφοι, προφανώς δε δίνω ψήφο εμπιστοσύνης στη στείρα και συκοφαντική παρελθοντολογία, στο νεοφιλελεύθερο δρόμο, στην αποπροσανατολιστική ψευτο-μεταρρυθμιστική ρητορεία αυτής της κυβέρνησης, που έχοντας πάρει διαζύγιο με κάθε έννοια κοινωνικής προόδου και συνοχής, μόνο της στόχο έχει την αναπτυξιακή υποβάθμιση και την κοινωνική οπισθοδρόμηση!».


Ξενοδοχεία κοντά σε MarinTurk İstanbul City Port - Βρείτε προσφορές ξενοδοχείων\nΞενοδοχεία κοντά σε MarinTurk İstanbul City Port\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε MarinTurk İstanbul City Port. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε MarinTurk İstanbul City Port παραπάνω.\nΞενοδοχεία κοντά σε Turkcell Kuruçeşme ArenaΞενοδοχεία κοντά σε Türk Telekom ArenaΞενοδοχεία κοντά σε Şükrü Saracoğlu StadiumΞενοδοχεία κοντά σε Küçükçiftlik ParkΞενοδοχεία κοντά σε Fi-Yapı Beşiktaş İnönü StadıΞενοδοχεία κοντά σε Πύργος ΓαλατάΞενοδοχεία κοντά σε Spice BazaarΞενοδοχεία κοντά σε Jolly Joker BalansΞενοδοχεία κοντά σε Αγία ΣοφίαΞενοδοχεία κοντά σε Maiden's TowerΞενοδοχεία κοντά σε SultanahmetΞενοδοχεία κοντά σε Abdi İpekçi ArenaΞενοδοχεία κοντά σε Τοπ ΚαπίΞενοδοχεία κοντά σε Lütfi Kırdar Uluslararası Kongre ve Sergi SarayıΞενοδοχεία κοντά σε Sultanahmet Camii


Kορωνοϊός- Άντριου Τζακ: Θύμα της φονικής πανδημίας ο ηθοποιός από το Star Wars - RP| Site επικαιρότητας σχολιασμού ανάλυσης ελληνικής και παγκόσμιας εμβέλειας\nΟ Άντριου Τζακ ο οποίος ήταν γνωστός για τον ρόλο του ως Major Caluan Ematt στη σειρά ταινιών «Star Wars» και ως σημαντικός δάσκαλος διαλέκτων του Χόλιγουντ, πέθανε από επιπλοκές του κορωνοϊού. Η εκπρόσωπός του, Τζιλ ΜακΚάλοου επιβεβαίωσε τη θλιβερή είδηση με δήλωσή της στην εφημερίδα Evening Standard, αναφέροντας ότι ο Βρετανός ηθοποιός πέθανε χθες Τρίτη, 31 Μαρτίου στο Νοσοκομείο του Αγίου Πέτρου στο Σάρεϊ, στο Ηνωμένο Βασίλειο. Δυστυχώς, η σύζυγός του, επίσης δασκάλα διαλέκτου, Γκαμπριέλ Ρότζερς δεν μπορούσε να είναι μαζί του τις τελευταίες του στιγμές . Η σύζυγός του, η οποία βρίσκεται σε καραντίνα στην Αυστραλία, δημοσίευσε στα social media: «Ο Άντριου Τζακ διαγνώστηκε με κορωνοϊό πριν από δύο ημέρες. Δεν είχε κανένα πόνο και έφυγε ειρηνικά γνωρίζοντας ότι η οικογένειά του ήταν σύσσωμη “μαζί” του».\nΠροηγούμενο άρθροΧρηματιστήριο Αθηνών: «Bουτιά» πάνω από 2% στο άνοιγμα\nΕπόμενο άρθροΜα παχαίνει το κρασί; Η απάντηση θα σας εκπλήξει


Βάζοντας Ελληνική Σφραγίδα στην Ανάπλαση του Σηκουάνα - POPAGANDA\nΟ Ηλίας Παπαγεωργίου, επικεφαλής του αρχιτεκτονικού γραφείου SO-IL με έδρα τη Νέα Υόρκη, ανέλαβε να δώσει νέα πνοή σε ένα από τα πιο σημαντικά σημεία του Παρισιού.\n«Είμαστε ενθουσιασμένοι που θα αναμορφώσουμε ένα τόσο ξεχωριστό κομμάτι της γαλλικής πρωτεύουσας. Η πρότασή μας βασίζεται σε μια δυναμική προσέγγιση, η οποία προστατεύει τα στοιχεία του παρελθόντος, ανταποκρίνεται στις ανάγκες του παρόντος και παραμένει ανοιχτή στις αλλαγές του μέλλοντος». Ο 37χρονος Ηλίας Παπαγεωργίου είναι ένας από τους επικεφαλής του αρχιτεκτονικού γραφείου SO-IL με έδρα τη Νέα Υόρκη, το οποίο συμμετείχε στον διαγωνισμό για την ανάπλαση του Σηκουάνα και τελικά επιλέχθηκε για να δώσει νέα μορφή στο σημείο που ο ποταμός διασταυρώνεται με το κανάλι της Βαστίλης προσφέροντας δυνατότητες καινοτόμου αξιοποίησής στους κατοίκους και τους χιλιάδες επισκέπτες του Παρισιού.\nΤο πρότζεκτ για την ανάπλαση του Σηκουάνα έχει την ονομασία “Réinventer la Seine“, διοργανώνεται από τον δήμο του Παρισιού κι άλλων πόλεων από τις οποίες διέρχεται o ποταμός και στοχεύει στην αισθητική και λειτουργική αναμόρφωση δημόσιων οικοπέδων που βρίσκονται κατά μήκος του, ώστε να μεγιστοποιηθεί η χρηστικότητά τους προς όφελος του κοινωνικύ συνόλου. Στο πλαίσιο του διαγωνισμού, λοιπόν, ομάδες αρχιτεκτόνων από όλο τον κόσμο κατέθεσαν τις προτάσεις τους σχετικά με τον τρόπο που κάτι τέτοιο θα μπορούσε να επιτευχθεί. Ο Ηλίας, μαζί με τους άλλους δύο επικεφαλής του γραφείου SO-IL, τον ολλανδό Florian Idenburg και την κινέζα Jing Liu, εστίασαν την προσοχή τους στο οικόπεδο έκτασης 5.590 τ.μ. που βρίσκεται στη διασταύρωση του Σηκουάνα με το κανάλι της Βαστίλης, παρουσίαζοντας λεπτομερές σχέδιο ανάπλασης. «Παρότι η ανάπλαση διεξάγεται με συνεργασία ιδιωτικών και δημόσιων φορέων, το γεγονός ότι η αξιολόγηση των συμμετοχών και η τελική επιλογή έγιναν από τον δήμο είχε ως αποτέλεσμα η απόφαση να μη βασίζεται κυρίως σε οικονομικά κριτήρια, αλλά στη σημασία της για την πόλη συνολικά», εξηγεί εκείνος. Η δική τους πρόταση ονομάζεται “L’atelier de l’arsenal” και, στο πλαίσιο της διαμόρφωσής της, το SO-IL συνεργάστηκε με το γαλλικό αρχιτεκτονικό γραφείο Laisné Roussel.\nΤι πρόκειται, λοιπόν, να δημιουργηθεί στο συγκεκριμένο σημείο; Να πέσει το βίντεο…\nΚαταρχάς, σε ένα κομμάτι του οικοπέδου θα κατασκευαστεί κτίριο κατοικιών τυπολογίας co-living, δηλαδή μικρά διαμερίσματα, κατάλληλα κυρίως για νέους που προσέρχονται στην πόλη προσωρινά, με μεγάλους κοινόχρηστους χώρους (π.χ. ένα εστιατόριο) που θα διευκολύνουν τη διαμονή εκεί. Σημαντικό μέρος του κτιρίου, μάλιστα, θα φτιαχτεί από ξύλο, το οποίο επιλέχθηκε ως εξαιρετικά οικολογικό υλικό. Στο υπόλοιπο κομμάτι του οικοπέδου, που θα αξιοποιείται ευρύτερα από τους κατοίκους και τους επισκέπτες της περιοχής, θα δημιουργηθούν εξωτερικοί χώροι κοινής χρήσης, όπως συνεργατικοί χώροι εργασίας (co-working places), εργαστήριο κατασκευής νέων τεχνολογιών (fabrication lab), χώρος πολιτισμού και κοινόχρηστη ταράτσα που θα συνδέονται μεταξύ τους και θα φιλοξενούν εκδηλώσεις (συναυλίες, θεατρικές παραστάσεις, εκθέσεις κτλ.). «Οι συγκεκριμένες χρήσεις των εξωτερικών χώρων έχουν σχεδιαστεί για τα επόμενα 12-15 χρόνια. Στη συνέχεια, υπάρχει η δυνατότητα να αλλάξουν, ανάλογα με τις μελλοντικές ανάγκες της περιοχής», εξηγεί ο Ηλίας.\nΕπιπλέον, στο οικόπεδο θα ενταχθεί μονάδα εξυπηρέτησης αστέγων που θα προσφέρονται γεύματα, είδη καθαριότητας και διαμονή το βράδυ, καθώς και γραφείο αναζήτησης εργασίας στη γειτονιά ή και στο ίδιο το πρότζεκτ. Παράλληλα, θα υπάρχει yacht club ως μέρος συνάντησης της κοινότητας που έχει επιλέξει να μένει μόνιμα σε πλεούμενα μέσα στο κανάλι. «Ουσιαστικά, εντοπίσαμε τις διαφορετικές ομάδες ατόμων που κατοικούν στην περιοχή ή την επισκέπτονται και διαμορφώσαμε μια πρόταση η οποία καλύπτει τις ανάγκες τους», περιγράφει ο Ηλίας. Επίσης, στο συγκεκριμένο σημείο του Σηκουάνα προβλέπεται να κατασκευαστεί εσωτερική πισίνα, όπου τα νερά του ποταμού θα καθαρίζονται και θα προσφέρεται η δυνατότητα για κολύμπι. Τέλος, στο οικόπεδο υπάρχει στάση μετρό για να διευκολύνει την πρόσβαση.\nΤι έκανε, λοιπόν, την εν λόγω πρόταση να ξεχωρίσει από τις υπόλοιπες του διαγωνισμού και, τελικά, να επιλεγεί; «Το γεγονός ότι διαμορφώθηκε με βάση την παρούσα κατάσταση στην περιοχή, αλλά, ταυτόχρονα, έχει τη δυνατότητα να αφομοιώσει τις επιπλέον αλλαγές που θα συντελεστούν σε αυτήν μέσα στα επόμενα χρόνια», απαντά ο Ηλίας. Τα αποτελέσματα ανακοινώθηκαν επισήμως στις 20 Ιουλίου και η υλοποίηση του έργου αναμένεται να ξεκινήσει τον Σεπτέμβριο και να ολοκληρωθεί μέσα στα επόμενα τρία έως τέσσερα έτη. «To γεγονός, μάλιστα, ότι οι Ολυμπιακοί Αγώνες του 2024 θα διοργανωθούν πιθανότατα στο Παρίσι αποτέλεσε μία επιπλέον πρόκληση για εμάς, καθώς θα θέλαμε, κατά τη διάρκειά τους, να πραγματοποιηθούν αρκετές εκδηλώσεις στο συγκεκριμένο σημείο».\n«Με ενδιαφέρει να υλοποιήσω περισσότερα έργα στην Ελλάδα»\nΠέρα από την ανάληψη του πρότζεκτ για το Παρίσι, ωστόσο, ο Ηλίας διαθέτει μια πολύ αξιόλογη πορεία. Ξεκίνησε την ενασχόλησή του με την αρχιτεκτονική σπουδάζοντας στο Αριστοτέλειο Πανεπιστήμιο Θεσσαλονίκης. «Από μικρός μού άρεσε αυτό το επάγγελμα κι, όσο το γνώριζα, με κέρδιζε ακόμη περισσότερο», αναφέρει. Το 2006, έγινε δεκτός για μεταπτυχιακό στο Πανεπιστήμιο του Χάρβαρντ. «Παρότι στο ελληνικό πανεπιστήμιο είχα πάρει πολύ καλές γνώσεις, εκεί μου δόθηκε η ευκαιρία να έρθω σε επαφή με τη διεθνή αρχιτεκτονική, έχοντας καθηγητές και συμφοιτητές από όλο τον κόσμο και, συνεπώς, με πολύ διαφορετικές κουλτούρες». Το 2008, μετακόμισε στη Νέα Υόρκη, όπου ξεκίνησε να εργάζεται στο γραφείο SO-IL, το οποίο είχε μόλις αρχίσει να λειτουργεί. Όπως εξηγεί, παρότι είχε κάνει αιτήσεις για εργασία και σε ήδη καταξιωμένα αρχιτεκτονικά γραφεία, επέλεξε το συγκεκριμένο, καθώς τον κέρδισε η ιδέα του νέου εγχειρήματος κι αποφάσισε να αναλάβει περισσότερες ευθύνες σε αυτό. Ωστόσο, δύο εβδομάδες μετά την πρόσληψή του, προέκυψε η χρεοκοπία της Lehman Brothers και, συνεπώς, η αρχή της οικονομικής κρίσης στις ΗΠΑ (και κατόπιν σε ολόκληρο τον κόσμο). «Όμως, δεν αποθαρρύνθηκα», επισημαίνει. «Εξάλλου, η κρίση έβλαψε κυρίως τα μεγαλύτερα αρχιτεκτονικά γραφεία. Σε εμάς, αντιθέτως, έδωσε τον χρόνο να αναζητήσουμε την ταυτότητά μας, να προβληματιστούμε επάνω στο είδος των έργων που επιθυμούσαμε να αναλάβουμε και να αποφασίσουμε τον τρόπο με τον οποίο θα επιλέγαμε να προσεγγίσουμε την αρχιτεκτονική. Σε εποχή ακμής της οικονομίας, οι ρυθμοί της δουλειάς σε παρασύρουν και δεν έχεις την πολυτέλεια να σκεφτείς κάτι τέτοιο». Το 2013, έγινε συνεπικεφαλής του γραφείου μαζί με τον Florian και την Jing. Πώς είναι άραγε να αναλαμβάνεις μια τέτοια θέση ευθύνης σε ηλικία 33 ετών; «Όλοι όσοι εργαζόμαστε εκεί είμαστε νέοι. Πρόκειται για συνειδητή επιλογή, η οποία έχει δημιουργήσει μεταξύ μας ένα κλίμα οικογένειας», απαντά. «Τώρα πλέον, έχουμε μια δεκαετή πορεία πίσω μας, αλλά, στην αρχή, μαθαίναμε μαζί. Μάλιστα, όταν είσαι άπειρος, παίρνεις ρίσκα που οι παλαιότεροι αποφεύγουν γιατί γνωρίζουν ήδη τα εμπόδια και, ορισμένες φορές, σου βγαίνει σε καλό».\nΜέχρι σήμερα, το γραφείο SO-IL έχει υλοποιήσει σημαντικά έργα ανά τον κόσμο. Μεταξύ αυτών, το Μουσείο Τέχνης Manetti Shrem στην Καλιφόρνια, η γκαλερί Kukje στην Κορέα, το Frieze Art Fair στη Νέα Υόρκη, ενώ έχει σχεδιάσει και κατοικίες στο Μεταξουργείο και την Αντίπαρο. «Σε κάθε πρότζεκτ, πάντως, φροντίζουμε να χρησιμοποιούμε και ένα καινοτόμο υλικό», επισημαίνει ο Ηλίας. Αυτή την περίοδο, ο ίδιος και η ομάδα του ετοιμάζουν ένα μουσείο στο Χονγκ Κονγκ, πολιτιστικούς χώρους στο Μπρούκλιν της Νέας Υόρκης, την αναβίωση ενός παλιού εργοστασίου γυαλιού στη Γαλλία κι ένα έργο κοινωνικής κατοικίας στο Μεξικό σε συνεργασία με την τοπική κυβέρνηση.\nΜουσείο Τέχνης Manetti Shrem Museum of Art στην Καλιφόρνια. Φωτογραφία του Iwan Baan για το αρχιτεκτονικό γραφείο SO-IL.\nΓκαλερί Kukje στην Κορέα. Φωτογραφία του Iwan Baan για το αρχιτεκτονικό γραφείο SO-IL.\nFrieze Art Fair στη Νέα Υόρκη. Φωτογραφία του Iwan Baan για το αρχιτεκτονικό γραφείο SO-IL.\nΣυγκρότημα κατοικιών Party Wall στο Μεταξουργείο για φοιτητές. Σχέδιο του αρχιτεκτονικού γραφείου SO-IL.\nΠώς, όμως, καταφέρνουν να αντεπεξέρχονται στις απαιτήσεις τόσο ετερόκλητων τοποθεσιών; «Είναι σημαντικό ότι οι εργαζόμενοι στο γραφείο μας κατάγονται από διαφορετικά μέρη του κόσμου: Γαλλία, Ιταλία, Ισπανία, Ιράν, Κίνα, Ιαπωνία, Ελλάδα… Σήμερα, απασχολούμε 25 υπαλλήλους από 12 εθνικότητες. Αυτό μάς χαρίζει ευελιξία, καθώς κατανοούμε ευκολότερα τον χαρακτήρα κάθε πόλης και τις ανάγκες των κατοίκων της». Στο ερώτημα, πάντως, σχετικά με το ποια είναι τα σημαντικότερα ζητήματα της σύγχρονης αρχιτεκτονικής, απαντά: «Ένα από τα βασικά αποτελεί το γεγονός ότι ο τρόπος ζωής, εργασίας και επικοινωνίας αλλάζει ραγδαία με τις νέες τεχνολογίες και, συνεπώς, χρειάζεται να σκεφτούμε πώς αυτές οι μεταβολές επηρεάζουν τους χώρους μέσα στους οποίους διεξάγεται κάθε δραστηριότητα. Διότι η αρχιτεκτονική κινείται σε πολύ διαφορετικές ταχύτητες, εφόσον ένα κτίριο χρειάζεται αρκετό χρόνο για να σχεδιαστεί και να κατασκευαστεί, ενώ παραμένει για δεκαετίες στη γη. Για παράδειγμα, λοιπόν, με ποιο τρόπο πρέπει να διαμορφωθεί το γραφείο του μέλλοντος; Δεν είναι ερωτήματα που μπορούν να απαντηθούν εύκολα, αλλά, σε κάθε περίπτωση, μας απασχολούν».\nΥποδομή προσωρινής κατοίκησης Veiled σε νησί του Αιγαίου. Μακέτα του αρχιτεκτονικού γραφείου SO-IL.\nBreathe: Πρότυπη μονάδα κατοίκησης στo Μιλάνο. Φωτογραφία του Laurian Ghinitoiu για το αρχιτεκτονικό γραφείο SO-IL.\nΟ Ηλίας, στο μεταξύ, φροντίζει να διατηρεί και την επαφή του με την Ελλάδα, καθώς την επισκέπτεται συχνά και, μάλιστα, θεωρεί την Αθήνα πολύ ενδιαφέρουσα πόλη. «Διαθέτει καταπληκτική ενέργεια και ποικιλία εικόνων», επισημαίνει. «Ωστόσο, επειδή έχει δημιουργηθεί κυρίως από ιδιωτική πρωτοβουλία λόγω της αντιπαροχής, λείπουν οι προσεγμένοι δημόσιοι χώροι. Νομίζω, λοιπόν, ότι χρειάζεται να υπάρξει ένας κεντρικός σχεδιασμός που να διέπεται από συνέπεια και συνοχή και να κινείται προς αυτή την κατεύθυνση». Το συγκεκριμένο ζήτημα έθεσε προς συζήτηση και στο πλαίσιο των μαθημάτων που παρέδωσε στους μεταπτυχιακούς φοιτητές αρχιτεκτονικής του Πανεπιστημίου Θεσσαλίας. «Συνάντησα φοιτητές πολύ ενεργούς και με καλές ιδέες, αλλά και προβληματισμένους για το επαγγελματικό μέλλον τους, όπως συμβαίνει και σε άλλες χώρες. Εξάλλου, είναι διεθνές φαινόμενο ότι τα μεγάλα έργα ανατίθενται συνήθως σε καταξιωμένες εταιρείες με αποτέλεσμα να μειώνονται οι ευκαιρίες για τους νεότερους αρχιτέκτονες». Ο ίδιος, ωστόσο, δεν σκέφτεται καθόλου την επιστροφή, μου απαντά στην τελευταία ερώτηση, προτού η συζήτηση ολοκληρωθεί. «Αυτή τη στιγμή, δεν τη σκέφτομαι, εφόσον με τους συνεργάτες μου έχουμε ήδη αναλάβει και αρχίσει να ετοιμάζουμε καινούρια πρότζεκτ ανά τον κόσμο. Αυτό που θα με ενδιέφερε πολύ, όμως, είναι να συμμετέχω στην υλοποίηση περισσότερων έργων στην Ελλάδα».


Λαχταριστά και εύκολα τρουφάκια σοκολάτας\nΓια τα τρουφάκια σοκολάτας, βάζουμε σε μία κατσαρόλα, το ζαχαρούχο, τη σοκολάτα, το βιτάμ και το κακάο. Σε πολύ χαμηλή φωτιά, αφήνουμε τα υλικά να λιώσουν, ανακατεύοντας τακτικά. Μόλις γίνει το μείγμα ομοιογενές, το αφήνουμε να κρυώσει ελαφρά.\nΣπάμε τα μπισκότα σε μικρά κομμάτια με το χέρι μας, τρίβοντάς τα μέσα στο μείγμα. Προσθέτουμε το καρύδι και το κονιάκ και ανακατεύουμε πολύ καλά.\nΜε το ίδιο ακριβώς μείγμα, μπορούμε να φτιάξουμε και κορμό μωσαϊκό. Αντί να πλάσουμε τρουφάκια, βάζουμε όλο το μείγμα σε μεμβράνη και του δίνουμε σχήμα ρολού. Το τυλίγουμε σφιχτά και το παγώνουμε στο ψυγείο για να σφίξει και να κόβεται.


Αποστολή PM\nΘέλετε να στείλετε προσωπικό μήνυμα (private message, PM) σε κάποιο άλλο μέλος του www.bookcrossing.com; Με μερικές απλές κινήσεις θα το έχετε καταφέρει!\nΌλα αρχίζουν κάνοντας κλικ στο όνομα του μέλους στο οποίο θέλετε να στείλετε το μήνυμα.\nΚάνοντας κλικ στο όνομα του μέλους, μεταφέρεστε στο bookshelf του.\nΣτο κάτω μέρος της σελίδας, εφ' όσον το συγκεκριμένο μέλος επιθυμεί να δέχεται μηνύματα, θα δείτε τη φράση Send ονομα_μέλους a private message. Κάνετε κλικ στη φράση για να συνεχίσετε.\nΜεταφέρεστε στη σελίδα σύνταξης και αποστολής του μηνύματος. Στο χώρο του μηνύματος έχει τοποθετηθεί αυτόματα ένας χαιρετισμός προς τον παραλήπτη, μια υπογραφή με το δικό σας όνομα μέλους καθώς κι ένα link προς το bookshelf σας (αυτές τις αυτόματα τοποθετημένες πληροφορίες μπορείτε να τις διαγράψετε αν δεν τις θέλετε, δεν επηρεάζουν την αποστολή του μηνύματος).\nΓράφετε το κείμενο που θέλετε (μπορείτε να γράψετε στα ελληνικά, και στο θέμα του μηνύματος και στο κείμενο) και πατάτε το κουμπί Send Now για να στείλετε το μήνυμα (αν πατήσετε το κουμπί Reset, τότε θα διαγραφεί οτιδήποτε έχετε γράψει στο μήνυμα). Αν θέλετε να λάβετε στο email σας ένα αντίγραφο του μηνύματος που στέλνετε, επιλέξτε Send me a copy of this message by email.\nΑφού έχετε πατήσει το Send Now, το www.bookcrossing.com στέλνει το μήνυμά σας, και σας μεταφέρει σε μια σελίδα που επιβεβαιώνει πως η αποστολή ολοκληρώθηκε. Στη συγκεκριμένη σελίδα μπορείτε να πατήσετε Back to previous page ώστε να μεταφερθείτε στη σελίδα που βρισκόσαστε πριν από τη σύνταξη του μηνύματος, αλλιώς μπορείτε ελεύθερα να συνεχίσετε σε οποιαδήποτε άλλη σελίδα επιθυμείτε.\nΑν έχετε επιλέξει Send me a copy of this message by email, θα λάβετε με email ένα αντίγραφο του μηνύματος που στείλατε.\nΈτσι ολοκληρώθηκε μια αποστολή μηνύματος σε μέλος του www.bookcrossing.com!\nΠροσοχή όμως, έχετε κατά νου ότι ναι μεν η αποστολή ολοκληρώθηκε, αλλά μπορεί η παραλαβή να μην πραγματοποιηθεί ποτέ. Αρκετές είναι οι φορές που εμφανίζονται δυσλειτουργίες από την πλευρά του www.bookcrossing.com ή εσφαλμένες ρυθμίσεις από την πλευρά των μελών ή των εταιριών που τους παρέχουν σύνδεση στο Internet, με αποτέλεσμα το προσωπικό μήνυμα (private message, PM) να μη φτάνει ποτέ στον προορισμό του.


Μαλλιά :: Σετ Φροντίδας Μαλλιών :: BAMBOO UV+ Vibrant Color Duo (2x250ml)\nΑρχική ΣελίδαΜαλλιάΣετ Φροντίδας ΜαλλιώνBAMBOO UV+ Vibrant Color Duo (2x250ml)\nBAMBOO UV+ Vibrant Color Duo (2x250ml)\nΚΩΔΙΚΟΣ : 57557\n€35.00 ΕΚΠΤΩΣΗ 10%\nΤα Bamboo Vibrant Color Shampoo & Conditioner συνδυάζουν το δυναμωτικό Εκχύλισμα του Οργανικού Bamboo με το Οργανικό Εκχύλισμα Πεπονιού Καλαχάρι, το οποίο κλειδώνει το χρώμα, σε μια σύνθεση χωρίς θειικό άλας, χλωριούχο νάτριο & παραβένες που καθαρίζει και ενυδατώνει τα μαλλιά, ενώ διατηρεί την υγεία και την ζωντάνια στο χρώμα.\nΔιαθέτει αδιάβροχη Τεχνολογία Κλείδωμα Χρώματος UV (Color Hold® UV) για υψηλότερο επίπεδο προστασίας του Χρώματος.\nΣύνθεση χωρίς θειικό άλας ή χλωριούχο νάτριο, η οποία καθαρίζει και ενυδατώνει απαλά τα μαλλιά, ενώ διατηρεί υγιές και λαμπερό το χρώμα τους.\nΣαγκουίνι, Φύλλο Μανταρινιού, Φύλλο Εστραγκόν & Άνθος Λωτού\nΟΦΕΛΗ ΓΙΑ ΤΗΝ ΟΜΟΡΦΙΑ ΣΑΣ\nΠεριέχει Πιστοποιημένα Οργανικά Συστατικά τα οποία έχουν καλλιεργηθεί με υπευθυνότητα και έχουν διακινηθεί νόμιμα. Η παραγωγή και η πώληση τους στηρίζει την ανάπτυξη των τοπικών κοινωνιών ενώ τα προϊόντα παραμένουν φιλικά προς το περιβάλλον.\nΧωρίς: Θειϊκά άλατα, Παραβένες, Χλωριούχο Νάτριο, Γλουτένη, DEA/TEA Φθαλικές Ενώσεις, Τρικλοσάνη, Συνθετικές Χρωστικές\nΚάντε μασάζ σε βρεγμένα μαλλιά και στο τριχωτό της κεφαλής. Ξεβγάλετε καλά. Συνεχίστε με Bamboo Vibrant Color Conditioner για μέγιστα αποτελέσματα.\nΔιατηρεί το χρώμα και την λάμψη για 60 λουσίματα.\nΤα αποτελέσματα είναι βασισμένα στη χρήση Bamboo UV + Color Protection Shampoo, Conditioner, Fade – Proof Fluide\nBAMBOO Fade – Proof Fluide\nΤύπος Μαλλιών: Ιδανικό για μαλλιά που έχουν δεχτεί υπηρεσίες χρώματος ή όχι και θέλετε να προστατέψετε το χρώμα τους από το ξεθώριασμα. Ασφαλές για όλους τους τύπους μαλλιών, ειδικά σε αυτούς που έχει γίνει υπηρεσία χρώματος, θεραπεία λείανσης με κερατίνη, ή ισιωτική/περμανάντ.\nΑποτελέσματα μετά τη χρήση: Δύναμη, προστασία του χρώματος, ενυδάτωση\nΔιαθέσιμες Συσκευασίες: 8.5 oz. / 250ml\n67.6 oz. / 2000ml\n• Εκχύλισμα Οργανικού Bamboo: Ενισχύει άμεσα τη φυσική δύναμη και την ελαστικότητα των μαλλιών για πιο δυνατά, υγιέστερα και πιο ευκολοχτένιστα μαλλιά.\n• Εκχύλισμα Πεπονιού Καλαχάρι: Καλλιεργείται στη Βόρεια Αφρική, στην έρημο Καλαχάρι, και είναι γνωστό για την ιδιότητα του να ευδοκιμεί σε δύσκολες συνθήκες. Είναι ιδιαίτερα θρεπτικό για τα μαλλιά και εμποδίζει τη φθορά, ενώ αντιστέκεται στην οξειδωτική φθορά από τις ακτίνες UVA/UVB.\n• Τεχνολογία Κλείδωμα Χρώματος UV (Color Hold® UV): Δρα ως ένα αδιάβροχο φράγμα για τα μαλλιά σας, προστατεύοντας τα από τις ακτίνες UVA & UVB. Προσφέρει το υψηλότερο επίπεδο άμυνας απέναντι στο ξεθώριασμα του χρώματος: 8 φορές μεγαλύτερη διατήρηση των φίλτρων UV στην τρίχα και 5 φορές μεγαλύτερη φυσική αντίσταση στο ξέβγαλμα του χρώματος, σε σχέση με τα παραδοσιακά φίλτρα UV.\nBAMBOO UV+ Rehab Masque (500ml) €66.42\nBAMBOO UV+ On-The-Go Travel Set €31.95\nBAMBOO UV+ Vibrant Color Conditioner (250ml) €18.45


11:24 μμ, Σαββατο 05 Δεκ 2015 11:24 μμ, Σαββατο 05 Δεκ 2015\n«Γνωρίζω ότι πολλοί έχουν πρόβλημα με την πολυδιάστατη πολιτική. Μόλις βλέπουμε τους Αμερικάνους μας λένε αμερικανόφιλους. Την επομένη στη Μόσχα μάς λένε ρωσόφιλους. Πάμε στην Κίνα, μάς λένε κινεζόφιλους. Στο Ιράν ιρανόφιλους κ.ο.κ.» σημείωσε ο κ. Κοτζιάς και προσέθεσε ότι «μια ορισμένη εγχώρια κριτική στη δράση μάς θυμίζει κακόγουστα παραμύθια, στα οποία ο κακός και άσχετος δράκος φτερουγίζει μόνος του απευθείας από το Ισραήλ στο Ιράν. Βλέπετε, όταν δεν υπάρχει κριτική ουσία υπάρχει άκριτη ανοησία».\nΗ απάντηση του Μητρόπουλου μετά την εις βάρος του ποινι...\nΠαπαρήγα: Ο Πρωθυπουργός είναι ναι σε όλα


Σάββατο 6 Ιουνίου 2020 12:54\nΠλησιάζοντας στο χωριό διακρίνουμε τη λίμνη της, η οποία ήταν επίσης γνωστή σαν Αρτυνία, και στα νερά της καθρεπτίζονταν οι βουνοκορφές του Βιθυνικού Ολύμπου. Γύρω από τη λίμνη υπάρχουν πολλές καλαμιές, που ανάμεσά τους φωλιάζουν πολλά είδη αποδημητικών πτηνών.\nΣτα χωράφια, δίπλα στο δρόμο υπάρχουν πολλές ελιές και συκιές. Μπαίνοντας στο χωριό αριστερά, στο δρόμο που οδηγεί στην πλατεία, μας υποδέχεται η εκκλησία του Αγίου Παντελεήμονα, η μοναδική που σώζεται από τις χριστιανικές εκκλησίες. Έχει ανακαινιστεί πλήρως και αποτελεί το στολίδι της περιοχής.\nΗ πιο παλιά εκκλησία του χωριού ήταν του Αγίου Γεωργίου του Τροπαιοφόρου, κτισμένη πάνω σε βυζαντινά θεμέλια. Άλλες εκκλησίες ήταν του Τιμίου Προδρόμου, των Ταξιαρχών και του Αγίου Παντελεήμονα που είναι και η μοναδική που σώζεται μέχρι σήμερα και είχε κτιστεί το 1918.\nΟ Κουβουκλιώτης δάσκαλος Βασίλης Δεληγιάννης, ο οποίος έμεινε για αρκετό καιρό στην Απολλωνιάδα ως φιλοξενούμενος της οικογένειας Χριστόδουλου Καράνταη και σπούδασε στα φημισμένα σχολεία της, αναφέρει ότι υπήρχε και μια τέταρτη εκκλησία αφιερωμένη στην Αγία Παρασκευή.\nΗ μητέρα του Καράνταη του αφηγήθηκε ότι οι Τούρκοι της Απολλωνιάδας ήταν χριστιανοί εξωμότες και η τότε τουρκική εξουσία τους επέβαλλε να κατοικούν γύρω από την περιοχή «Παλιόπορτα», από την οποία περνούσαν κάθε μέρα οι Απολλωνιαδίτες, για να μπορούν να τους ελέγχουν. Για τις θρησκευτικές τους ανάγκες χρησιμοποιούσαν σαν τζαμί την εκκλησία της Αγίας Παρασκευής, που βρισκόταν πιο κοντά στο συνοικισμό τους. Αργότερα όμως, για να μη τους θυμίζει τίποτα τη βδελυρή τους πράξη, γκρέμισαν την εκκλησία και έκτισαν καινούργιο τζαμί που σωζόταν μέχρι το 1922.\nΣε ότι αφορά το μιναρέ του, σύμφωνα με την παράδοση, μόλις τελείωναν το χτίσιμό του, αυτός γκρεμιζόταν και οι χριστιανοί απέδιδαν το φαινόμενο αυτό στο γεγονός ότι οι Τούρκοι γκρέμισαν την εκκλησία και πάνω στα θεμέλιά της έκτισαν το τζαμί. Αυτό θεώρησαν και οι Τούρκοι ότι ήταν η αιτία, και για να σταματήσει το κακό, τοποθέτησαν ένα σταυρό πάνω στην κορυφή του μιναρέ, ο οποίος υπήρχε μέχρι που γκρεμίστηκε το τζαμί για να χτιστεί καινούργιο μετά τη Μικρασιατική Καταστροφή.\nΠλησιάζουμε στη γέφυρα που συνδέει τη στεριά με το νησί όπου είναι κτισμένη η καστροπολιτεία. Καστρινούς τους ονόμαζαν τους Απολλωνιαδίτες οι κάτοικοι των γύρω χωριών και τους ζήλευαν διότι ζούσαν σε ένα τέτοιο πανέμορφο μέρος.\nΗ παλιά ξύλινη γέφυρα που όταν πλημμύριζε η λίμνη σκεπαζόταν με νερά, καταστράφηκε το 1960, και κτίστηκε η σημερινή, πιο σύγχρονη και εξυπηρετική. Πριν περάσουμε την γέφυρα, διακρίνουμε ένα τεράστιο αιωνόβιο πλατάνι. Πρέπει να έχει ζήσει πολλές καταστάσεις, καλές και κακές. Θα αναρωτιέται ίσως που βρίσκονται τώρα οι παλιοί του κάτοικοι οι οποίοι του χάρισαν τη ζωή, φυτεύοντάς το δίπλα στην λίμνη. Αν μπορούσε να μας μιλήσει θα είχε προφανώς να μας πει πολλά… Προς το παρόν σιωπά και δροσίζει τους περαστικούς με τη δροσερή σκιά του. Δίπλα στο πλατάνι λειτουργεί ένα εστιατόριο που διαφημίζει σαν σπεσιαλιτέ του τα ψάρια της λίμνης, σαζάνια, γριβάδια, τούρνες και γουλιανούς.\nΑν ανατρέξουμε στο παρελθόν, η Απολλωνιάδα ήταν αποικία των Μιλησίων και πρώτος ο Στράβων (66-24 π.Χ) την αναφέρει σαν Απολλωνία επί Ρυνδάκω. Ρυνδάκος ήταν ο ποταμός ο οποίος συνέδεε την Απολλωνιάδα με το λιμάνι της Πανόρμου και κατ’ επέκταση με την Κωνσταντινούπολη. Μέσω αυτού με τα περίφημα καΐκια τους, τα επονομαζόμενα τομπάζια, μετέφεραν τις πραμάτειες τους στην Κωνσταντινούπολη. Η πόλη ανήκε στη δικαιοδοσία του βασιλιά της Περγάμου Άτταλου Α’, στρατηγού του Μεγάλου Αλεξάνδρου, ο οποίος έδωσε στην πόλη το όνομα της γυναίκας του Απολλωνιάδας.\nH Aπολλωνιάδα έζησε ημέρες δόξας και μεγάλης ακμής, και ήταν σύγχρονη με τη Νικομήδεια, τη Νίκαια και την Κύζικο. Αργότερα, στα Ρωμαϊκά χρόνια και κατά τη διάρκεια του πολέμου κατά του Μιθριδάτη, χρησιμοποιήθηκε από τον Τραϊανό σαν χώρος ανεφοδιασμού των στρατευμάτων του. Για το λόγο αυτό έκτισε τοίχος από την πλευρά του παλιού λουτρού όπου υπάρχει μαρμάρινη πλάκα με τα κάτωθι :\n«ΚΑΙΣΑΡ ΤΡΑΙΑΝΟΣ ΘΕΩΝ ΘΕΟΥ ΥΙΟΣ ΣΩΤΗΡ».\nΟ χριστιανισμός κηρύχθηκε στην Απολλωνιάδα από τον Απόστολο Ανδρέα και ένεκα του ένδοξου παρελθόντος της ανακηρύχθηκε σε ξεχωριστή επισκοπή ονόματι Θεοτοκιανή που ανήκε στη δικαιοδοσία του Μητροπολίτη Νικομήδειας. Η επισκοπή είχε την τιμή να αναδείξει σπουδαίους Αγίους, όπως ο Νικήτας επίσκοπος Απολλωνιάδας, η μνήμη του οποίου τιμάται στις 20 Μαρτίου, ο Άγιος Ακάκιος, ο Άγιος Θύρσος, που μαρτύρησε επί αυτοκράτορα Δεκίου 250 μ.χ στις 14 Δεκεμβρίου, και πολλοί άλλοι. Διατηρήθηκε δε μέχρι την άλωση της πόλης από τους Τούρκους το 1330.\nΣτις μεγαλύτερες νήσους της λίμνης, του Ταχήρ Αγά ή Αγίου Θεοδώρου του Καναρίτη, του Αγίου Κωνσταντίνου και του Τερζόγλου, ιδρύθηκαν μονές και μετόχια, όπου ακόμη και σήμερα σώζονται πολλά ερείπια ναών, κελιών και αποθηκών.\nΣτη νήσο Μανακούδα είχε βρεθεί και ένα μαντείο αφιερωμένο στο θεό Απόλλωνα. Στη νήσο του Αγίου Κωνσταντίνου υπήρχε περίλαμπρος ναός επ’ ονόματι των Ισαποστόλων Κωνσταντίνου και Ελένης, όπου την ημέρα της γιορτής τους γίνονταν μεγάλο πανηγύρι. Ερείπια του παλιού ναού σώζονται μέχρι σήμερα.\nΟι Τούρκοι μόλις κυρίευσαν τη Βιθυνία, κατέσφαξαν ή εξισλάμισαν τους κατοίκους των γύρω χωριών. Στους Απολλωνιαδίτες φέρθηκαν καλύτερα διότι τους υπολόγιζαν σαν έμπειρους ναυτικούς, οι οποίοι με τα πλοιάριά τους ήταν πολύ χρήσιμοι. Τα χωριά αυτά τα εποίκισαν με Έλληνες από την Πελοπόννησο, τα Άγραφα, τον Γιδά, που εργάζονταν σαν υποτακτικοί του σουλτάνου. Οι Τούρκοι κάτοικοι του χωριού είχαν μεταφερθεί από την περιοχή του Ικονίου.\nΤην εκκλησιαστική περιφέρεια Απολλωνιάδας αποτελούσαν τα κάτωθι χωριά: Απολλωνιάδα, Κουβούκλια, Γούλιος, Ντάνσαρι, Ταχταλή, Αϊνασή, Γιαϊλατζήκι, Ντερέκιοϊ, Αναχώρι, Βελετλέρ, Γιαλί Τσιφλίκι, Τσάμλυτζα, Τσεσνεήρι, Τσαμπάζοι, Ακτσέ Πουνάρ και τα Πιστικοχώρια. Πριμικίρι, Συριάνοι, Αγινάτοι ή Ικίζτσε, Κωνσταντινάτοι ή Τσατάλ Αγήλ, Απελλαδάτοι ή Σούμπαση, Βουρλάτοι ή Μπάσκιοϊ, Χωρούδα ή Βουλγαράτοι, Κήδεια ή Καράκοτζα.\nΠεράσαμε τη γέφυρα και φθάσαμε στην πλατεία. Μια από τις πιο όμορφες πλατείες που συνάντησα στη ζωή μου. Πλακόστρωτη, γεμάτη με τραπέζια και καρέκλες, δίπλα στη λίμνη που βρίσκεται σε απόσταση πέντε μέτρων και με μεγάλα πλατάνια τα οποία ρίχνουν τη σκιά τους όλη την ημέρα στην πλατεία, προστατεύοντας τους κατοίκους αλλά και τους τουρίστες που την επισκέπτονται από τον ήλιο. Αριστερά βρίσκεται το τζαμί του χωριού και μπροστά μας η κοινότητα και η είσοδος του κάστρου, τεράστια και επιβλητική.\n«Hosgeldiniz», μας υποδέχθηκαν εγκάρδια οι κάτοικοι του χωριού. Στα γρήγορα έφεραν ένα μεγάλο τραπέζι, μαζεύτηκαν τριγύρω μας και μας πρόσφεραν… τσάι. Μόλις έμαθαν ότι ήμουν Έλληνας έδειξαν μεγάλο ενδιαφέρον.\n«Ο κύριος Γιώργος είναι Κουβουκλιώτης», τους πρόλαβε ο Μουσταφά, «οι παππούδες του γεννήθηκαν στα Κουβούκλια».\nΈνας παππούλης με πλησίασε και μου είπε με δυνατή φωνή.\n«Εγώ είμαι ο Κεμάλ Ντεμιρέλ από το χωριό Πέτριτσκο, δίπλα στο Σόροβιτς- Αμύνταιο και στο Πάτελι, στο βιλαέτι της Φλώρινας. Το χωριό μου ήταν δίπλα σε λίμνη και κάθε μέρα πήγαινα με τον πατέρα μου για ψάρεμα».\nΘυμήθηκα το θείο τον Κωστή τον Τολούδη, Απολλωνιαδίτη στην καταγωγή, που είχαν καφενείο στη Λακκιά, ο οποίος μου είχε πει ότι οι σημερινοί κάτοικοι της Απολλωνιάδας κατάγονται από το χωριό Πέτρες του Αμυνταίου, δίπλα στην ομώνυμη λίμνη. Είχε έρθει πριν χρόνια στην Απολλωνιάδα και οι κάτοικοι του φέρθηκαν πολύ καλά. Τους προσκάλεσαν στα σπίτια τους, μαζί με την κυρά Φωτεινή τη γυναίκα του, τους πρόσφεραν φαγητό και δώρα για να τους θυμούνται. Είχε δακρύσει όταν μου τα έλεγε ο μπάρμπα Κωστής και ανυπομονούσε να ξαναπάει στην πατρίδα του. Δεν πρόλαβε όμως διότι αρρώστησε βαριά και πέθανε. Έξυπνος άνθρωπος…όπως και όλοι οι Απολλωνιαδίτες. Μικρό παιδί πήγαινα στο σπίτι τους και αρμαθιάζαμε καπνά. Μία βελόνα μία δραχμή. Έτσι βγάζαμε τον επιούσιο. Παραδίδαμε τις γεμάτες βελόνες και μας πλήρωνε η κόρη του, η Μαίρη η πολυλογού, όπως την αποκαλούσαμε. Δέκα βελόνες την έδινα για εννιά με πλήρωνε. Διαμαρτυρόμουν, όμως ήταν ανένδοτη.\n«Όχι Γιώργο έκανες λάθος στο μέτρημα, εννιά ήταν οι βελόνες».\nΑπό μικρή λοιπόν ηλικία γνώρισα τη σκληρή και άδικη μεταχείριση του κεφαλαίου, από την πολυλογού τη Μαίρη, η οποία σήμερα έχει γίνει πια η καλύτερή μου φίλη.\nΌταν αρμαθιάζαμε τα καπνά, η μάνα της η Κυρά Φωτεινή, μας έλεγε ιστορίες για την Απολλωνιάδα.\n« Ένα από τα καλύτερα έθιμά μας ήταν το Ζιαφέτι. Μαζευόμασταν πολλά κορίτσια σε ένα σπίτι και κάναμε γλυκά. Η καθεμία έφερνε ζάχαρη, βούτυρο, αλεύρι και ότι άλλα υλικά χρειάζονταν. Φτιάχναμε παραδοσιακά γλυκά, όπως τα μουστοκούληκα, μπουρεκόπιτες (πίτες με ψημένα φύλλα), λαλαγγίτες, ζερτέ (ένα είδος ρυζόγαλου χωρίς γάλα, μόνο με σιτόρυζο με πετμέζι και λίγη κανέλλα). Ήμασταν όλες ντυμένες όμορφα και αφού τελειώναμε πια με τα γλυκά, κάποια από εμάς έπαιζε το τουμπεκί, μια στάμνα που στο στόμιό της ήταν τεντωμένο ένα δέρμα ζώου. Παίζοντάς το κατάλληλα με τα χέρια έβγαζε ήχους και εμείς τραγουδούσαμε και χορεύαμε καρσιλαμά. Τραγουδούσαμε τις ξακουστές βαρκαρόλες και η καθεμία έβγαζε από μέσα της τις επιθυμίες της και τους καημούς της:\n«Η εγκαταλειφθείσα» (βαρκαρόλα)\nΜαραμένα της νιότης μου τ΄άνθη, πέφτουν όλα χλωμά εις το χώμα\nκαι το γέλιο μου φεύγ΄ απ΄το στόμα, κι απ΄τα χείλη μου παύει η πνοή.\nΣαν κλωνάρι μυρτιάς μαραμένο, το κορμί μου χειμώνας το δέρνει\nτο ποτάμι του χάρου με παίρνει, στα θολά του και μαύρα νερά.\nΆ θεέ μου τι άδικο κρίμα, τέτοια νέα να κατεβώ εις το μνήμα\nμε του γάμου την άσπρη στολή.\nΓράψετέ μου στο μνήμα μ΄ επάνω, πως ποτέ μου δεν είδα χαράν\nσ΄ αγαπώ σ΄ αγαπώ θα φωνάζω, και στον άδη όταν θα καταβώ.\nΕίπα στον παππού Ντεμιρέλ ότι καταγόμουν από το Έλεβιτς, τη σημερινή Λεβαία, και χάρηκε πολύ.\n«Πήγαινα στο Έλεβιτς πολύ συχνά διότι εκεί έμενε η θεία μου η Αϊσέ, η αδελφή του πατέρα μου. Δεν ήταν όμως όμορφο χωριό, είχε πολλές λάσπες και άσχημους δρόμους».\nΣε λίγο ήρθε και ο πρόεδρος της κοινότητας. Αφού μας χαιρέτησε και μας κέρασε τσάι, δέχθηκε να μας ξεναγήσει στο όμορφο χωριό του.\nΠεράσαμε τη μεγάλη αρχαία πύλη και ανηφορίσαμε στα σοκάκια του χωριού. Οι δρόμοι ήταν καλντερίμια και δυσκόλευαν το περπάτημα. Δεξιά και αριστερά υπήρχαν διώροφα και τριώροφα παλιά σπίτια, τα οποία παλαιότερα ανήκαν σε Έλληνες. Έξω από κάθε σπίτι υπήρχαν δίχτυα και μεγάλα κοφίνια, που φανέρωναν το επάγγελμα του ιδιοκτήτη τους.\n«Παλιότερα, είπε ο πρόεδρος, η λίμνη είχε και πολλές καραβίδες αλλά έπεσε μία αρρώστια και εξαφανίστηκαν».\nΣτο πιο ψηλό μέρος του χωριού είναι κτισμένο το παλιό πετρόκτιστο τζαμί που τώρα ήταν σε άσχημη κατάσταση. Για το λόγο αυτό άρχισαν να το ανακαινίζουν αφού πρώτα το έσκαψαν συθέμελα. Σε λίγο κατεβήκαμε στις όχθες της λίμνης, περνώντας από τα γραφικά στενά σοκάκια. Καθισμένες μπροστά στην είσοδο των σπιτιών τους οι Τουρκάλες, γριές και νεαρές, με τα τεράστια και άκομψα σαλβάρια τους μας χαιρετούσαν εγκάρδια.\nΚαι εγώ, το τιμώμενο πρόσωπο, με ύφος δέκα καρδιναλίων, τους ανταπέδιδα το χαιρετισμό. «Χόσμπουλντούκ!!!»\nΑπό την άκρη της λίμνης διακρίνει κανείς καλύτερα το τείχος που περικλείει την πόλη. Κατεστραμμένο στο μεγαλύτερο μέρος του, διότι όχι μόνο οι Βυζαντινοί έπαιρναν πέτρες για να χτίσουν τα προστατευτικά φρούριά τους αλλά και οι νέοι άποικοι Τούρκοι έχτιζαν με αυτές τα σπίτια τους. Από εδώ διακρίνουμε τα νησάκια τα οποία είναι σπαρμένα μέσα στη λίμνη. Η πρόσβασή σε αυτά γίνεται με τις μικρές βάρκες που βρίσκονται στην κυριολεξία παραπεταμένες και αυτές, κοντά στην παραλία.\nΚάναμε το γύρω του κάστρου από τη δεξιά πλευρά και φθάσαμε στην αντίθετη πλευρά από το σημείο αφετηρίας μας. Αυτό που μου έκανε άσχημη εντύπωση ήταν ότι στις όχθες της λίμνης ήταν πεταμένα κάθε είδους σκουπίδια τα οποία δημιουργούσαν μια φρικτή αντίθεση στην ομορφιά του ξεχωριστού αυτού χωριού.\nΣτην αντίπερα όχθη της λίμνης, όπως μπαίνουμε στο χωριό αριστερά, είναι το αραξοβόλι όπου αφήνουν οι ψαράδες τις βάρκες τους. Διέκρινα πως εκείνη τη στιγμή είχαν κατεβάσει την πραμάτεια τους και έκαναν δημοπρασία. Τα ψάρια στη μέση σπαρταρούσαν. Τεράστιοι γουλιανοί, γριβάδια και τούρνες. Αφού αγόραζαν τα ψάρια οι έμποροι, περιφέρονταν στα γύρω χωριά και τα πουλούσαν.\nΉταν μεσημέρι και ο ήλιος που έριχνε τις ακτίνες του πάνω στη λίμνη, την έκανε να φαίνεται ακόμη πιο όμορφη.\n«Μια και είμαστε εδώ, δεν πηγαίνουμε να δούμε και το Eski Κaraagac, τον Γούλιο», πρότεινε ο Μουσταφά.\n«Και δεν πάμε», του απάντησα και ξεκινήσαμε για ένα άλλο παραλίμνιο ελληνικό χωριό, τον Γούλιο, αφού πρώτα αποχαιρετήσαμε τους κατοίκους που συναντήσαμε στην πλατεία. Περάσαμε από την εκκλησία του Αγίου Παντελεήμονα, έκανα το σταυρό μου και βγήκαμε στο δημόσιο δρόμο.\nΌταν βρίσκεσαι στην Τουρκία και συναντάς εκκλησίες, ακόμα και αν δεν είσαι ο πλέον θρήσκος χριστιανός, αυθόρμητα σου δημιουργείται η ανάγκη να κάνεις το σταυρό σου. Και όταν πάλι τύχει και μείνεις μόνος και δε σε βλέπει κανείς, ένα δάκρυ, αντί του κεριού είναι το λιγότερο που μπορείς να αφήσεις εκεί τιμώντας τον Άγιο. Ένα δάκρυ που μπορεί να σημαίνει σεβασμό αλλά και πίκρα για την κατάντια ενός χριστιανικού μνημείου.\nΛίγα χιλιόμετρα πιο πέρα διακρίναμε δυο ταμπέλες οι οποίες μας οδηγούσαν η μια δεξιά και η άλλη αριστερά. Στην πρώτη έγραφε Eski Karaagac και στην άλλη σκέτο Karaagac. Κατάλαβε την απορία μου ο Μουσταφά και μου είπε ότι θα πηγαίναμε στο παραλίμνιο χωριό Eski Karaagac ή Παλιό Καραγάτσι, στο οποίο έμεναν οι Έλληνες πριν το 1922. Το παλιό χωριό το εγκατέλειψαν οι κάτοικοί του πριν αρκετά χρόνια και έχτισαν ένα καινούργιο από την άλλη πλευρά του δρόμου. Στο νέο χωριό έδωσαν το ίδιο όνομα, Καραγάτσι, ενώ το παλιό ονομάστηκε Παλιό Καραγάτσι.\nΠλησιάζοντας στο χωριό διακρίνει κανείς παντού τεράστιες πινακίδες που είχαν ζωγραφισμένους πελαργούς. Η περιοχή αυτή, είπε ο Μουσταφά, προστατεύεται από τη συνθήκη Ραμσάρ, διότι εδώ καταφεύγουν πολλά πουλιά και κυρίως πελαργοί. Το καλοκαίρι ο αριθμός τους είναι πολύ μεγάλος και σχηματίζουν μια πολύ όμορφη εικόνα καθώς πετούν σχεδόν πάνω από τα κεφάλια μας ψάχνοντας για τροφή στις καλαμιές της λίμνης.


Το Save Your Hood έγινε ενός έτους και...το γιορτάζει με τον μοναδικό του τρόπο! - Queen.gr\nΤο Save Your Hood έγινε ενός έτους και...το γιορτάζει με τον μοναδικό του τρόπο!\nΣτις 21/11, Κυριακή, στις 11:00, με σημείο συνάντησης την Πλατεία Γεωργίου Παπανδρέου στα Τουρκοβούνια, θα μεταδώσουν ένα απέραντο μήνυμα αγάπης, αλλάζοντας όλο το λόφο, μια για πάντα!\nΣτις 15/11/2020 μια παρέα 7 ανθρώπων καθάρισε ένα σημείο του λόφου και συνέλεξε 3600 λίτρα σκουπίδια. Φέτος, θα σπάσουν κάθε ρεκόρ, ευαισθητοποιώντας σε κρίσιμο σημείο τους επισκέπτες των περιοχών αυτών.\nΑφενός θα γιορτάσουν με το παραπάνω τον 1 χρόνο λειτουργίας τους και αφετέρου συμμετέχουν στην ευρωπαϊκή εβδομάδα μείωσης απορριμμάτων "διαγωνιζόμενοι" με όλη την Ευρώπη! Κατά τη διάρκεια αυτού του γεγονότος, εθελοντές θα καθαρίσουν κάθε σπιθαμή του λόφου, ενώ ταυτόχρονα, θα υπάρχει Live σύνδεση με άλλες δράσεις στην Ελλάδα και στην Κύπρο που θα πραγματοποιηθούν από τις ομάδες εκτός Αττικής.\nΓια τον σκοπό αυτό, άτυπες ομάδες, εκπρόσωποι της κοινωνίας των πολιτών, οργανώσεις, εκπρόσωποι των γειτονικών δήμων και της Περιφέρειας θα είναι παρόντες δρώντας και εκείνοι με την καρδιά τους!\nΕπιπλέον, μετά τη δράση, δεν θα μπορούσαν να λείπουν στιγμές χαλάρωσης όπου θα συζητηθούν και τρόποι περιορισμού ρίψης των απορριμμάτων από τους επισκέπτες του λόφου. Άλλες δραστηριότητες θα προστεθούν όσο πλησιάζει η ημερομηνία!\nΜέσα σε μόλις ένα χρόνο, 7 άτομα που ξεκίνησαν έναν απλό καθαρισμό σε ένα σημείο του λόφου αυτού, αυξήθηκαν σε πάνω από 42000 στην Ελλάδα, συλλέγοντας πάνω από 7 εκατομμύρια λίτρα σκουπίδια στο 81% της επικράτειας, ενώ γρήγορα επεκτάθηκε στην Κύπρο, με 1μιση εκατομμύριο λίτρα και 5620 μέλη, στην Τουρκία, στη Γεωργία, Ιταλία, Γαλλία, Ρωσία, και σε άλλες χώρες της Ευρώπης.\nΚατά τη διάρκεια των πυρκαγιών, πάνω από 2000 εθελοντές της πρωτοβουλίας βοήθησαν με όποιο τρόπο μπορούσαν σκορπίζοντας αλληλεγγύη με τον πιο ουσιαστικό τρόπο.\nΣημάνσεις, κάδοι, ξεχωριστή ανακύκλωση, βιωματικές εκπαιδεύσεις σε σχολεία, βοήθεια και συνεργασία με προσφυγικές ομάδες, είναι λίγα από αυτά που έχουν πετύχει μέχρι σήμερα.\nΈχουν καταφέρει πολλά και μαζί τους θα καταφέρουμε ακόμα περισσότερα!\nΗ ανάγκη για αλλαγή της νοοτροπίας μας πράττοντας, χωρίς άλλα κατηγορώ, εξαπλώνεται γοργά και δείχνει τη θέληση, το πείσμα και την αγάπη των πολιτών για ένα πιο υγιές περιβάλλον.\nΗ δήλωση συμμετοχών γίνεται μέσα από το event της ομάδας στο Facebook https://fb.me/e/2hQqrXDMe, ενώ το μόνο που χρειάζεται να φέρουμε μαζί, είναι τα γάντια μας, το νερό μας και το καλύτερο μας χαμόγελο!


What puzzles me: Φεβρουαρίου 2008\nΠαρασκευή, Φεβρουαρίου 22, 2008\nΚολλητοί & αυτοκόλλητοι -Περί φιλίας\nΑκούω απο πολύ κόσμο να αναφέρεται στους φίλους τους σαν "ο κολλητός μου", "η αυτοκόλλητή μου" και αναρωτιέμαι. Πώς δηλαδή γίνεται κάποιος ο αυτοκόλλητός μου, τι σημαίνει κολλητός; Διαβάζοντας το λήμμα σε λεξικό 'αυτοκόλλητος = κατασκευασμένος έτσι ώστε να επικολλάται χωρίς τη προσθήκη κολλητικής ουσίας -δη κόλλας - " και το "κολλητός=κολλημένος" αναρωτιέμαι πώς μία φιλία με ένα άλλο άτομο μας κάνει τόσο οικείους ώστε να γίνουμε κολλητοί, ο ένας να κολλήσει πάνω στο πετσί του άλλου.\nΑν έχετε εσείς βρεί τέτοιες φιλίες, μπράβο σας, σε μένα δεν μου έχουν τύχει. Επίσης θα ήθελα να εκμυστηρευτώ ότι δεν ξέρω αν θα μου άρεσε να μου τύχει και κάτι τέτοιο. Δεν θέλω ο φίλος μου να γίνει ένα με το δέρμα μου, να είναι ο καθρέφτης του εαυτού μου, να συναισθάνεται τις αγωνίες μου, να ανασαίνει τον ίδιο άνεμο με εμένα. Δεν μ' αρέσει η τόσο μεγάλη οικειότητα που εξομαλύνει τις διαφορές και γινόμαστε διάφανοι σωσίες. Τόσο οικείοι σε βαθμό βαρεμάρας.\nΕχοντας φιλίες άνω των 25 ετών, μπορώ να διατυμπανίσω ότι με τις φίλες μου κολλητές δεν είμαστε, ευτυχώς. Η κάθε μία έχει τη προσωπικότητά της, τη διατηρεί, μιλάμε, γελάμε, έχουμε πολλά κοινά (αν δεν μοιάζαμε δεν θα συμπεθεριάζαμε-λένε οι σοφές παροιμίες), έχουμε όμως και τις διαφορές μας, έχουμε μάθει να μη σκαλίζουμε τις επιθυμίες της άλλης και κυρίως να κρατάμε ορισμένες μας απόψεις για τον εαυτό μας. Ιδιαίτερα σε θέματα επιλογής συντρόφων. Αλληλοσεβασμός είναι η λέξη.\nΠάρε λοιπόν και τον "αυτοκόλλητο" τώρα που θα έχει την απαίτηση να αρχίσω να λέω τα προσωπικά μου με το νι και με το σίγμα για να σχολιάζει να εκφέρει γνώμες, να επηρεάζει και τα αντίστοιχα να τα κάνω και εγώ. Στο τέλος να συμφωνήσουμε ότι η επιλογή μου είναι ένα μεγάλο λάθος και να να κλαίμε και οι δυό μαζί, καταριώμενες την κακιά μας μοίρα.\nΠροτιμώ να μη συμφωνεί με τις επιλογές μου αλλά να μη ρίχνει λάδι στη φωτιά. Ούτε εγώ θα τηγανίζω ψάρια στη δική της στιά. Οταν βρισκόμαστε μαζί ας μη μυρίζουμε τηγανίλα, ψαρίλα, κρεμμυδίλα. Ας πήξουμε στ' αρώματα, άντε και στα πατσουλιά.\nΑλλά δεν θα είμαστε κολλητές-αυτοκόλλητες. Η κάθε μία μας θα διατηρεί την ελευθερία της να είναι αυτεξούσια, χωρίς την άλλη. Με κάποιες εκμυστηρεύσεις αλλά όχι όλα τα μυστικά μας στη φόρα.\nΑέναα μαθαίνουμε η μία απο την άλλη. Ετσι η σχέση έχει την ποικιλία της έκπληξης.\nΤίποτα το αυτοκόλλητο δηλαδή.\nΑναρτήθηκε από Marina στις 8:07 π.μ. 7 σχόλια:\nΣάββατο, Φεβρουαρίου 16, 2008\nΟνειρα, απώλειες, στόχοι\nΘυμάμαι στα 16 μου χρόνια τα όνειρά μου για το μέλλον. Ολα κόκκινα - και τι δεν ήθελα.\nΠρώτος στόχος να φύγω μακρια απο τις πίκρες, μόλις είχα χάσει τον μπαμπά μου που πέθανε απο καρκίνο στα 55 του και η μητέρα μου κάτω με μανιοκατάθλιψη, ήθελα να εξαφανιστώ, να χαθώ στο ανώνυμο πλήθος, τις λύπες να τις αφήσω πίσω μου όχι όμως και να εγκαταλείψω. Ηθελα να αναστήσω τον πρόωρα χαμένο γονιό και να γιατρέψω τη μη ανατρέψιμη πίκρα της εγκαταλελειμένης χήρας.\nΔεύτερος στόχος να πνιγώ στους ατμούς του έρωτα, εκείνου που σε συνεπαίρνει και σε αφήνει ξέπνοο, το σώμα να αχνίζει απο τον ιδρώτα της περίπτυξης και η καρδιά κουρασμένη απο τα καρδιοχτύπια, ξεκουράζεται. Μόνο το σέξ γύρευα τότε, σέξ χωρίς δεσμεύσεις, μόνο για την ηδονή, συνώνυμο της φυγής πάλι. Αρκετά βάσανα είχα στο σπίτι μου σαν προστάτης οικογένειας, να μου έλειπαν οι περαιτέρω δεσμεύσεις των ανδρών που μόλις με μύριζαν κόλλαγαν επάνω μου και ήθελαν να έχουν την αποκλειστικότητα - πάει να πεί, πέφτανε σύννεφο οι προτάσεις γάμου... (Φαντάσου έναν 30+ να θέλει να δεσμευτεί με ένα 16χρονο - ανώμαλο με τα σημερινά δεδομένα). Οσους Ελληνες όμως είχα γνωρίσει τότε, νταλκά μεγάλο για γάμο έθεταν..οπότε και εγώ γινόμουνα καπνός. Ηθελα να σπουδάσω πρώτα.\nΣτα 16 μου έθεσα τους στόχους της ζωής μου. Πώς θα με έβλεπα στα 45, πώς θα ήθελα να είμαι και πώς θα το πετύχαινα. Οι στόχοι μου μεγάλοι, η μέθοδος μου όμως μικρή. Με μικρά σταθερά βηματάκια θα έφτανα στη κορυφή. Τα μεγάλα βήματα είναι δύσκολα, σχεδόν άπιαστα. Τα μικρά όμως εύκολα.\nΤο εισιτήριο για ελευθερία ήταν οι σπουδές. Επεσα με τα μούτρα να παίρνω καλούς βαθμούς για να μπώ πανεπιστήμιο, να μη χάνω μαθήματα, να βγώ εγκαίρως και να φύγω για μεταπτυχιακά, ν' αλλάξω ζωή δουλεύοντας, γνωρίζοντας κόσμο κλπ.\nΑυτό που δεν ήξερα τότε ήταν οι απώλειες.. οτι οι στόχοι δεν κατακτώνται έτσι όπως τους ονειρεύτηκες, υπάρχουν και άλλοι παράγοντες. Εξωτερικοί που αφορούν και άλλους ανθρώπους. Φανταζόμουνα τον εαυτό μου τότε, πάνω-κάτω όπως είμαι τώρα. Ποτέ όμως δεν ονειρεύτηκα ότι θα έρθει η στιγμή που θα αναγκαστώ να στηθώ πάνω απο τη παλάντζα της ζωής μου ΓΙΑ ΝΑ ΔΙΑΛΕΞΩ. Τι θέλω να έχω στα 45 μου? Οπως μου είπε η μοίρα,\n1) ή θα έχεις τη ζωή σου και εκείνη του άντρα σου και μαζί θα πορευθείτε όσο θέλετε, ή θα έχεις παιδιά, τον άντρα σου αλλά εσύ θα λείψεις. Διαπίστωση ότι δεν είμαι Ιησούς. Δεν θέλω να θυσιαστώ για τους άλλους. Θέλω να ζήσω. Πονάει ξε-πονάει βάζω το βαρίδι στη ζυγαριά.\n2) θα παντρευτείς κάποιον απο αγάπη και ενώ ακομη τον αγαπάς, έρχεται η περίσταση που σε κάνει να αξιολογήσεις τη ζωή σου και να αναγκαστείς να χωρίσεις..και με πολλές ψυχικές απώλειες. Η αγάπη ποτέ δεν σβήνει εντελώς..απλά μένουνε μόνο τα καλά σημεία. Αυτά πάντα θα κρατώ. Νέο βαρίδι.\n3) Θα ξαναπαντρευτείς πολύ γρήγορα, πάλι μικρότερό σου. Μαζί θα κάνετε πράγματα, θα μαλώνετε, θα καυγαδίζετε, θα φιλιώνετε και πετραδάκι-πετραδάκι θα χτίζετε.\nΑισθάνομαι την ανάγκη να βάλω νέους στόχους. Πιο κοντινούς όμως. Πώς θέλω να είμαι σε 20 χρόνια. Κατάκτηση με μικρά βηματάκια. Το θέμα υγείας είναι εξω, εδώ και 6 χρόνια με φροντίζω με γυμναστική, διατροφή, προληπτική ιατρική κλπ. Εχει ήδη αυτό το θέμα ξεκινήσει. Τα άλλα αρχίζω απο τώρα και τα σκέφτομαι. Κατά κάποιο τρόπο είμαι σε φάση "under construction".\nΑναρτήθηκε από Marina στις 11:16 π.μ. 7 σχόλια:\nΠοτέ μου δεν πίστευα στους Αγγέλους παρόλλο που και οι γονείς μου και ο ευρύτερος οικογενειακός μου κύκλος ήταν σίγουροι πως υπήρχαν και μου γάνωναν το κεφάλι πως κάνω λάθος. Ποτέ μου δεν είδα Αγγελο, τουλάχιστον όπως τους απεικονίζουν με φτερά και πούπουλα, θεωρούσα ότι όσα λέγανε ήταν παραμυθάκια σαν τον Αι Βασίλη.\nΟταν πέθανε ο πατέρας μου διαπίστωσα ότι πρίν απο δύσκολες ώρες, εμφανιζόταν εκείνος στον ύπνο μου και κατά κάποιο τρόπο με καθοδηγούσε, γιατί όταν ξύπναγα (και έγραφα το όνειρο) είχαν ξεκαθαρίσει οι σκοτούρες στο κεφάλι μου και η απόφαση που έπαιρνα ήταν η καλύτερη για το αντικείμενο. Για πολλά χρόνια ο πατέρας μου ήταν ο Φύλακας της ζωής μου, ο Φάρος της σκούνας μου.\nΟταν πέθανε η μητέρα μου, σταμάτησα να ονειρεύομαι τον μπαμπά μου, χάθηκε μέσα στα σύννεφα της λήθης άραγε, ποτέ μου δεν τον ξέχασα, υπάρχουν τόσα και τόσα να μου τον θυμίζουν ο,τι έχει σχέση με τη θάλασσα, τα καράβια, τις καταδύσεις, τον χαρταετό, τις απόκριες και τα καρναβάλια τόσες πολλές γλυκές αναμνήσεις που ζούν μέσα μου αλλά δεν τον ξαναείδα σε όνειρο. Αντίθετα έβλεπα τη μητέρα μου πάλι πρίν απο δυσκολίες να μου δείχνει δρόμους-διεξόδους-λόγους-φυγές, ήξερα εκ των προτέρων ότι άν μου προκύψει κάτι τι θα ακολουθήσω. Ετσι έγινε Φύλακας της ζωής μου , ο Φάρος της πιρόγας μου.\nΟταν χώρισα με τον πρώτο μου άντρα, τον Μ, μου έκανε εντύπωση που ακόμη και τώρα, που έχουν περάσει τόσα χρόνια, συχνά τον ονειρεύομαι λίγο πριν τις μικρές φουρτούνες, αυτές που πάντα ερχονται, αναταρράσουν τα κύματα, τρομάζουν τα καράβια, αλλά δεν έχουν θύματα, είναι αναίμακτες αν θέλετε. Και πάντα όταν τον δώ γελαστό και άνετο, ξέρω ότι η μπόρα θα περάσει και ούτε που θα με βρέξει, ούτε σταλιά. Ετσι έγινε η παλιά αγάπη, Φύλακας της σχεδίας μου. Γιατί ναί μεν τσακωθήκαμε και χωρίσαμε τα τσανάκια μας, μετά όμως συμφιλιωθήκαμε, συγχωρήσαμε ό ένας τον άλλο και αλληλο-ευχηθήκαμε "καλά να περνάς".\nΑπο σκούνα, πιρόγα, σχεδία. Γιατί όσο ωριμάζει κανείς αφήνει πίσω του τα βαρίδια. Ετσι κι αλλιώς οι σχεδίες κουμαντάρονται ευκολώτερα, δεν είναι για πολλές προμήθειες μόνο τα απαραίτητα, ούτε και αντέχουν πολλά πλήθη, μόνο όσους αξίζουν για σένα πραγματικά και αν προσαράξουν κάπου, όλο και με κάποιο υλικό θα τις επιδιορθώσεις. Και θα βγείς πάλι στο σεργιάνι της ζωής.\nΑναρτήθηκε από Marina στις 10:45 μ.μ. 7 σχόλια:


Ρόκυ..το πιο χαρούμενο πλάσμα!! - Σελίδα 4 • MyCat\nΤο MyCat είναι μια από τις μεγαλύτερες ελληνικές διαδικτυακές κοινότητες με 93,200 εγγεγραμμένα μέλη και 719,984 μηνύματα σε 22,904 θέματα. Αυτή τη στιγμή μαζί με εσάς απολαμβάνουν το MyCat άλλα 392 άτομα.\nH aba έγραψε στις 13:39, 29-01-14:\nβέβαια τετοιοι που είναι αυτοί, μπορεί να μην έφεραν τις γάτες τους μαζί, αλλά υιοθέτησαν μια αδέσποτη εδώ πέρα να μου σπάει τα νεύρα...\nH le chat noir έγραψε στις 14:05, 29-01-14:\nχαχααχαχαχαχαχχαχαχα,κουκλαρα η Ροκυ!\nΒλεπω le chat μου,οτι μας αρεσει ο ιδιος τροπος διακοπων.Λατρευω το καμπινγκ!\nΚαι εγώ το ίδιο Εφάκι. Δεν έχω πρόβλημα με τα ξενοδοχεία, αλλά σε σχέση με το καμπινγκ, πάντα υστερούν. Ειδικά αν είναι και ελεύθερο, όπου μπορεί να είναι και το μπουμπούκι μου χωρίς λουρί, είναι ασύγκριτο!!\nΦωτεινή..την γάτα δεν την περίμενε και της ήρθε κεραμίδα της κυρίας..\njacquelynqt18, JoshuaJer, Williamadvek


Κατασκευή Ιστοσελίδων – Συχνες Ερωτησεις\nΗ κατασκευή ιστοσελίδας για μια επιχείρηση είναι πλέον το βασικό εργαλείο επικοινωνίας, διαφήμισης και πωλήσεων. Βασική προϋπόθεση για να κατασκευάσετε μια επαγγελματική ιστοσελίδα είναι η σωστή επιλογή, ο σωστός σχεδιασμός και η έρευνα αγοράς αλλά και ανταγωνισμού που θα πραγματοποιηθεί με σκοπό να έρθει το απαιτούμενο αποτέλεσμα της επιτυχίας.\nΗ εταιρεία μας μετά από ενδελεχή συζήτηση και έρευνα με τον πελάτη – συνεργάτη προτείνει την καταλληλότερη μορφή ιστοσελίδας.\nΟι ιστοσελίδες και πακέτα τα οποία προσφέρει η εταιρεία μας είναι τα παρακάτω:\nFlash (με κίνηση)δυναμική με links ( θεματικές ενότητες)\nHtml (στατική)δυναμική με links (θεματικές ενότητες)\nHtml χωρίς θεματικές ενότητες –links με μια κεντρική σελίδα με πληροφορίες και φωτογραφικό υλικό.\nEshop – ηλεκτρονικό κατάστημα με θεματικές ενότητες και διαδραστική παρουσίαση προϊόντων.\nΟ σκοπός για την δημιουργία ιστοσελίδας είναι να φέρετε όσο το δυνατό περισσότερους νέους πελάτες σε επαφή μαζί σας.Το αποτέλεσμα της δημιουργίας της ιστοσελίδας είναι η ενημέρωση των επισκεπτών για τις δραστηριότητες και τις υπηρεσίες που προσφέρει η επιχείρηση.\nΤι αναλαμβάνουμε εκτός από κατασκευή ιστοσελίδων;\nΤην κατασκευή ιστοσελίδας.\nΤην Φιλοξενία της ιστοσελίδας σας.\nΤην διαφήμιση της ιστοσελίδας σας.\nΗ εταιρεία My Company Projects , από τις πρώτες εταιρείες του χώρου, έχει προχωρήσει σε πάνω από 800 ιστοσελίδες για διάφορες εταιρείες ανά την Ελλάδα και το εξωτερικό ενώ έχει στο ενεργητικό της υλοποιήσει πολύ μεγάλα και δύσκολα project.


Μαύρο Νυφικό ⋆ Δώρα Κουτσογιάννη ⋆ TheBluez.gr\nΉταν μια συνηθισμένη Πέμπτη από εκείνες που επισκεπτόμουν τον παππού μου στο νεκροταφείο. Η μητέρα μου έκανε στάση να πάρει λουλούδια κι εγώ κατευθύνθηκα προς τον προορισμό μου. Φτάνωντας, αντικρύσα κάτι τελείως αλλόκοτο. Είδα μια κοπέλα να φοράει νυφικό και να περιφέρεται φωνάζοντας. Έμοιαζε να χει μασκαρευτεί για να τρομάξει κάποιον. Λες και βγήκε από κάποια ταινία τρόμου.\nΟμολογώ πως γέλασα. Μου φάνηκε τραγελαφικό. Την προσπέρασα κι άρχισα να καθαρίζω τον τάφο του παππού μου. Ξαφνικά, μια φιγούρα έκρυψε τον ήλιο που ζέσταινε το πρόσωπο μου. «Συγνώμη, μήπως μπορώ να δανειστώ ένα καντήλι;» ψέλλισε. Σχεδόν δεν ακούστηκε. Ήταν εκείνη. Κι έμοιαζε εξαντλημένη.\nΣήκωσα το βλέμμα μου κι αντίκρυσα ένα πανέμορφο μα και ταλαιπωρημένο πρόσωπο. Τα μάτια της ήταν πρησμένα απ᾽ το κλάμμα. Φαινόταν άυπνη. Ήταν μουτζουρωμένη. Το νυφικό της, κουρελιασμένο. Τα μαλλιά της πλαισίωνε ένα στεφάνι με μαραμένα λουλούδια.\n«Ναι, φυσικά» αποκρίθηκα κι έκανα να της δώσω το καντήλι. «Με συγχωρείτε για την ενόχληση κι ευχαριστώ» είπε φεύγοντας. «Στάσου, μπορώ να σου κάνω μια ερώτηση;» Γύρισε προς το μέρος μου κι έγνεψε θετικα. «Με όλο το θάρρος, αλλά γιατί κυκλοφορείς έτσι ντυμένη μέσα στο νεκροταφείο; Είναι λίγο αλλόκοτο». Διότι είμαι και περίεργη και αγενής.\nΉρθε και κάθισε κατάχαμα χωρίς να την νοιάζει αν θα λερωθεί. Άρχισε να κλαίει. «Συγνώμη, εγώ δεν ήθελα… συγνώμη» Ένιωσα τόσο άσχημα που έκλαψε εξ᾽ αιτίας μου. Ζήτησε ένα τσιγάρο κι έμεινε σιωπηλή για περίπου πέντε λεπτά.\nΣτο ένα χέρι κρατούσε το τσιγάρο ρουφώντας τζούρες απανωτά, ενώ με το άλλο έπαιζε με τα μαλλιά της. Κοιτούσε εμένα αλλά και πέρα από εμένα. «Ξέρεις, όλα τα κορίτσια περιμένουν την ημέρα του γάμου τους. Ακόμα και οι πιο φανατικές εναντίον του, την περιμένουν. Στόλισμα, νυφικό, μακιγιάζ, οι φίλες που ζηλεύουν, οι φίλες που χαίρονται. Αυτός στην εκκλησία να χαμογελάει…»\nΔεν κατάλαβα πότε τελείωσε το τσιγάρο της και της είχα ανάψει και δεύτερο. Κύλησαν δάκρυα και δεν τα σκούπισε. Τ᾽ άφησε να πέσουν στο ήδη λερωμένο νυφικό της. Έστρεψε το βλέμμα της το χώμα. «Στο bachelor μιλήσαμε πριν βγούμε με τις παρέες μας. Κάναμε πλάκα πως ήταν η τελευταία μέρα της ελευθερίας μας. Εκείνος με την παρέα του κατέβαζε μπουκάλια αλκοόλ κι εγώ με τα κορίτσια μου τραγουδούσαμε πάνω σε τραπέζια. Μαλακίες. Έπρεπε να μείνουμε στο κρεβάτι μαζί και να κοιτάμε το ταβάνι. Να κάνουμε όνειρα. Με φαγητό απ᾽ έξω. Και να πάνε να γαμηθούν τα έθιμα…»\n«Οι ετοιμασίες, πολλές. Η μητέρα μου να τραγουδά «σήμερα γάμος γίνεται», οι φίλες μου να γράφουν τα ονόματά τους κάτω απ᾽ τα γοβάκια μου για να δουν ποιανής θα σβήσει πρώτο και ποια έχει σειρά. Η κομμώτρια και η μακιγιέζ πεσμένες πάνω μου κι εγώ να ονειρεύομαι το ταξίδι του μέλιτος. Είχαμε κλείσει και τα εισητήρια. Όλα ήταν τόσο ιδανικά.» Γύρισε το βλέμμα της στο κενό.\n«Φόρεσα το υπέροχο νυφικό που διάλεξα μαζί με την αδερφή σου. Όσο πλησίαζε η ώρα αγχωνόμουν όλο και περισσότερο, μα ανυπομονούσα να φτάσω στην εκκλησία και να γίνω κι επίσημα γυναίκα σου.»\nΓύρισε και με κοίταξε. Μου περιέγραφε τις σκηνές και χαμογέλασε προς στιγμήν.\n«Το κινητό μου δε χτυπούσε κι ήθελα τόσο πολύ να τον ακούσω, αλλά έφτασε η ώρα να πάω στην εκκλησία. Μπήκα στο αμάξι του αδερφού μου και κατευθυνθήκαμε προς τα εκεί. Ήμουν ενθουσιασμένη και χαρούμενη. Ζήτησα απ᾽ τον αδερφό μου να κάνουμε κύκλους γύρω απ᾽ την εκκλησία για να τον πειράξουμε. Να δείξω πως την κάνω τελευταία στιγμή και τον αφήνω σύξυλο. Άλλωστε, έτσι κάνουν οι νύφες.»\nΞαφνικά πάγωσε. Το ύφος της άλλαξε. Το βλέμμα της, σκοτείνιασε.\n«Κανένας δεν ήταν χαρούμενος. Κανένας δε συμμεριζόταν τη χαρά μου. Ήμουν ενθουσιασμένη και έψαχνα να τον δω στα σκαλιά. Δεν ήταν. Φίλοι και συγγενείς είχαν κατεβασμένα πρόσωπα. Είδα κλαμένα μάτια. Είδα την κουμπάρα μου να τρέμει. Κατέβηκα απ᾽ το αμάξι και τους πλησίασα. Δε μιλούσε κανείς. «Γιατί είστε έτσι; Γιατί δε γελάτε; Πού είναι ο Άγγελος;» Είδα τη μητέρα μου να σιγοκλαίει σε μια γωνιά. «Λυπάμαι, κορίτσι μου.» «Γιατί κλαίτε όλοι; Πού είναι ο Άγγελος, γαμώτο;»\n«Τελικά δεν έσβησε το όνομα καμιάς απ᾽ τα γοβάκια. Μονάχα το δικό του όνομα σβήστηκε…»\nΤην έπιασαν τ᾽ αναφιλητά. Δεν ήθελε να μιλήσει άλλο. «Ευχαριστώ για το χρόνο σου» πέταξε ξερά κι έφυγε.\nΔεν μπορούσα να κουνηθώ απ᾽ τη θέση μου. Είχα σαστίσει. Δεν ήξερα πώς να φερθώ.Ο ήλιος είχε δύσει και μονάχα το ελάχιστο φως απ᾽ τα καντήλια έσπαγε το σκοτάδι. Τη νεκρική σιγή δεν την κάλυπτε τίποτα. Η ατμόσφαιρα είχε βαρύνει για τα καλά.\nΕκείνη, στεκόταν πάνω απ᾽ τον τάφο του. Χάιδευε την κορυφή της μαρμάρινης πλάκας σαν να χαιδεύει τα μαλλιά του. Κάθισε στην άκρη του τάφου με τέτοιο τρόπο λες και καθόταν στα πόδια του. Του μιλούσε σαν να βρισκόταν στην αγκαλιά του κάτω απ᾽ τον έναστρο ουρανό.\n«Τι έχεις παιδάκι μου;» με ρώτησε η μητέρα μου όταν με έιδε να βγαίνω κλαμμένη απ᾽ το νεκροταφείο. «Μαμά, όταν παντρευτώ δε θα κάνω bachelor. Δε θα χάσω ούτε μια στιγμή με τον αγαπημένο μου. Ούτε μία, εντάξει;» Με κοιτούσε αποσβολωμένη. Με αγκάλιασε απαλά και φύγαμε περπατώντας.\nΛυπήθηκα που γέλασα μαζί της στην αρχή. Δεν ήξερα. Αλλά ποτέ δεν ξέρουμε γιατί αποκτά ο καθένας μια αλλόκοτη συμπεριφόρα. Ο πόνος δεν μπαίνει σε καλούπια. Δεν έχει ταμπέλες. Ούτε οδηγίες χρήσης. Απλά βγαίνει στον καθένα με διαφορετικό τρόπο. Φωνάζοντας, αγκομαχώντας, στα γόνατα, στο πάτωμα. Είτε βουβά είτε αθόρυβα. Και δεν μπορεί κανείς, ποτέ μα ποτέ να καταλάβει ότι πονάς.


Κοροναϊός: Θα μελετηθεί μονοκλωνικό αντίσωμα για την θεραπεία ασθενών με προχωρημένη νόσο | Anatropi News\nΚοροναϊός: Θα μελετηθεί μονοκλωνικό αντίσωμα για την θεραπεία ασθενών με προχωρημένη…\nΈνα μονοκλωνικό αντίσωμα που έχει δώσει αισιόδοξα αποτελέσματα σε μελέτες για τη σκλήρυνση κατά πλάκας, πρόκειται να μελετηθεί για την αντιμετώπιση του κοροναϊού και συγκεκριμένα για ασθενείς με προχωρημένη νόσο που χρειάζονται διασωλήνωση, ή για ασθενείς με σύνδρομο long covid, δηλώνει ο επίκουρος καθηγητής Επιδημιολογίας και μέλος της επιτροπής εμπειρογνωμόνων του υπουργείου Υγείας κ. Γκίκας Μαγιορκίνης.\nΗ μελέτη του Εργαστηρίου Υγιεινής, Επιδημιολογίας και Ιατρικής Στατιστικής που έγινε από την Ομάδα Εφηρμοσμένης Εξελικτικής Ιολογίας της οποίας προΐσταται ο κ. Μαγιορκίνης, επιχειρεί, μιλώντας στο Πρακτορείο Fm, να δώσει απαντήσεις σε αναπάντητα μέχρι τώρα ερωτήματα σχετικά με τη θεραπεία της νόσου covid19 που είναι γνωστή μόλις την τελευταία διετία στην επιστημονική κοινότητα και γενικότερα στην ανθρωπότητα. Στη μελέτη αναζητείται επίσης η πιθανή συσχέτιση του κοροναϊού σε βάθος χρόνου με ασθένειες όπως ο καρκίνος, ο λύκος και η σκλήρυνση κατά πλάκας. Όπως εξηγεί ο καθηγητής, ο κοροναϊός εκμεταλλεύεται ρετροϊούς από το γονιδίωμα μας που είναι ενσωματωμένοι εδώ και εκατομμύρια χρόνια και ο οργανισμός μας τους έχει καλά «κοιμισμένους». Αλλά ο κοροναϊός τους ξυπνάει για να δημιουργήσει ένα περιβάλλον, μέσα στο οποίο μπορεί να εξελιχθεί καλύτερα.\nΗ παρενέργεια αυτής της αφύπνισης μπορεί να είναι σε βάθος χρόνου ασθένειες όπως καρκίνος, λύκος, ή σκλήρυνση κατά πλάκας, αναφέρει ο κ. Μαγιορκίνης για να συμπληρώσει στη συνέχεια ότι ο κοροναϊός εκμεταλλεύεται κομμάτια του γονιδιώματος που ενεργοποιούνται σε αυτές τις ασθένειες. «Και είναι σημαντικό να δούμε αν αυτή η ενεργοποίηση, οδηγήσει σε βάθος χρόνου σε αυτές τις ασθένειες. Δεν ξέρουμε αυτή τη στιγμή πώς προκαλούνται. Ας μην ξεχνάμε πάντως ότι η πιο καλά θεμελιωμένη αιτία καρκίνου πριν από το κάπνισμα, ήταν οι ιογενείς λοιμώξεις. Για παράδειγμα ο ιός της ηπατίτιδας μπορεί να δημιουργήσει καρκίνο στο συκώτι. Ή ο HIV μπορεί να προκαλέσει καρκίνο σε ασθενείς που προσβάλλει».\nΟι θεραπευτικές παρεμβάσεις που μπορούμε να κάνουμε σε αυτές τις τρεις περιπτώσεις είναι ελάχιστες αυτή τη στιγμή. Στην ουσία δεν έχουμε τίποτα. Οπότε αυτό που προσπαθούμε να καταλάβουμε είναι τους μηχανισμούς που εκκινεί ο κοροναϊός μέσα στον πνεύμονα των ασθενών. Για έναν από τους μηχανισμούς που εκκινεί έχουμε ήδη μία θεραπεία, ένα μονοκλωνικό αντίσωμα».\nΕμείς θα θέλαμε να στήσουμε μία μελέτη που θα παρακολουθούμε ασθενείς σε βάθος χρόνου και συνήθως αυτές οι μελέτες κρατάνε δεκαετίες. Μπορεί να χρειαστεί παρακολούθηση και για δέκα και για είκοσι χρόνια». Καταλήγοντας ο καθηγητής, τονίζει προς πάσα κατεύθυνση, ότι οι άνθρωποι που περάσαν κοροναϊό μέτρια ή βαριά θα πρέπει να προσέξουν τις καπνιστικές τους συνήθειες. «Το πιο σημαντικό θα είναι να διακόψουν το κάπνισμα, γιατί δεν ξέρουμε ποια θα είναι η αλληλεπίδραση σε βάθος χρόνου».